Pages 478 - 491 Pages 492 - 505\nPages 450 - 463 450\nMae yn ymddangos ddarfod rywbryd cyn y flwyddyn hono, i dri brawd, Howel, Harri, a Thomas, meibion Thomas Pritchard, o'r Tygwyn, yn agos i Langefni, trwy ryw foddion i gael eu dwyn i anesmwythder mawr am eu cyflwr ysbrydol, ac yr oedd ganddynt chwaer yr hon a ddeffrowyd fel hwythau am ei mater tragywyddol. Nid trwy bregethiad yr efengyl yr effeithiwyd y dwysder yma ar eu meddyliau, ond trwy ddarlleniad yr ysgrythyrau, a rhyw lyfrau crefyddol eraill y digwyddodd iddynt gael gafael arnynt. Nid oeddynt yn nodedig am eu doniau na'u gwybodaeth, and trwy gywirdeb eu hamcan, a gweddusder eu rhodiad, a chrefyddolder eu hymddiddanion, ennillasant barch eu cydnabyddion, a bu eu difrifwch hwy yn foddion i ddwyn eraill i ystyried eu diwedd. Bu Howel Thomas fyw ar ei dir ei hun, Trefolwyn, a bu Harri Thomas byw Bwlchyferi, a Thomas Thomas yn Mhenyrallt, Heneglwys. + Nid yw yn ymddangos i'r brodyr da hyn wneyd un cynyg i gychwyn achos Ymneillduol yn Mon, ac aeth amryw flynyddoedd heibio wedi yr anesmwythder yma ar eu meddyliau hwy cyn i un ymosodiad cyhoeddus gael ei wneyd ar anghrefyddolder y wlad. Dywedir ddarfod i'r ddau flaenaf yn mhen blynyddoedd ar ol hyn gofrestru eu tai at bregethu, ac y mae hiliogaeth rhai o honynt yn glynu wrth yr Arglwydd yn Mon hyd y dydd heddyw. Dyfodiad William Pritchard i Fon a fu yr achlysur o gychwyniad Ymneillduaeth yn y wlad, a chan fod cysylltiad uniongyrchol rhyngddo ef a dygiad crefydd efengylaidd i'r ynys, yn gystal ag � dechreuad yr achos yn Rhosymeirch, nis gallwn wneyd dim yn well na dwyn ei hanes ef i mewn yma. Ganwyd William Pritchard yn Brynrhydd, yn mhlwyf Llanarmon, sir Gaernarfon, yn y flwyddyn 1702. Cafodd well addysg na'r rhan fwyaf o'i gydoeswyr, fel yr oedd yn medru Cymraeg a Saesneg, ac ychydig Lladin, ond treuliodd flynyddoedd boreu ei oes yn hollol anwybodus am ffordd iachawdwriaeth. Wedi priodi aeth i fyw i Glasfrynfawr, yn mhlwyf Llangybi. Yn ol arfer y wlad cyrchai i Eglwys y Plwyf y Sabboth, ac oddi-yno i'r dafarn i dreulio gweddill y dydd mewn coegddigrifwch. Wedi bod felly un nos Sabboth yn hwy nag arferol yn y dafarn, cychwynodd tuag adref, ond yn fuan dyrysodd a chollodd y ffordd. Wedi edrych o'i gwmpas\ncanfu oleuni, a chyfeiriai ato, ac wedi myned yno, deallodd mai Pencaenewydd ydoedd, lle y preswyliai un Francis Evans. Hwyliodd yn ddioed i gychwyn tuag adref, ond cyn ei fod nepell oddiwrth y lle, dyrysodd eilwaith, ac wedi edrych o'i gwmpas a chanfod goleuni, a chyfeirio ato, cafodd mai wrth Pencaenewydd yr ydoedd drachefn. Gwnaeth y trydydd cynyg i fyned tuag adref, oblegid yr oedd y ffordd yn hollol gyfarwydd iddo, ond buan y gwelodd ei fod wedi dyrysu drachefn, ac nid oedd dim i'w wneyd ond edrych o'i gwmpas am oleuni, a chyfeirio ato, a gwelodd mai yn yr un man yr ydoedd y drydydd waith, ac yr oedd erbyn hyn yn dechreu dod i feddwl beth a allai hyn fod. Aeth at y ffenestr a gwelai Francis Evans a'r Bibi ar y bwrdd o'i flaen, a'i deulu o'i gylch, ac wedi clustymwrando, clywodd ef yn darllen y bumed-benod-ar-hugain yn Mathew, ac ar of darllen, plygai ef a'i holl deulu ar eu gliniau i weddio. Arosodd William Pritchard i wrando y weddi, a synai glywed y gwr yn gweddio dros ei deulu a thros ei gymydogion annuwiol ar i'r Arglwydd eu dychwelyd o'u ffordd drygionus. Cychwynodd tuag adref, a chafodd ei lwybr yn glir o'i flaen, ond yr oedd yr amgylchiad wedi myned yn ddwfn at ei galon. Teimlai euogrwydd a chywilydd fod ganddo yntau deulu, ond nad oedd erioed wedi gweddio gyda hwy. Bu mewn ingoedd mawrion yn achos ei gyflwr dros ysbaid dwy flynedd, ac o'r diwedd cafodd "orphwysdra i'w enaid blinderog a llwythog," ac ymunodd ar eglwys Ymneillduol yn Mhwllheli. Gan fod William Pritchard yn ddyn mwy deallgar a gwybodus na'r rhan fwyaf o'i gymydogion, daeth yn lled fuan yn gyhoeddus fel crefyddwr, ac ni bu llygaid ellyllaidd yr erlidwyr yn hir cyn ei farcio allan fel nod i'w cynddaredd. Agorodd ei d� i dderbyn yr efengyl, ac yr oedd Glasfrynfawr yn "lletty fforddolion " i'r pregethwyr a ddeuai heibio. Daeth Lewis Rees, o Llanbrynmair, heibio, yr hwn a ddywedai am Howell Harries, yr hwn erbyn hyn oedd wedi dyfod allan " yn llawn gwreichion goleu, tanllyd, o Drefecca fach," a phan y daeth Howell Harries heibio, dywedodd wrth William Pritchard am Jenkyn Morgan, yr hwn oedd yn bregethwr tanllyd, ac yn cadw un o ysgolion cylchredol Madam Bevan. LIwyddwyd i gael Jenkyn Morgan i Lasfrynfawr i gadw ysgol, ac erbyn hyn dechreuwyd llunio chwedlau celwyddog ar William Pritchard a'r ysgolfeistr, gan haeru eu bod yn dysgu egwyddorion cyfeiliornus i'r plant, a bod llong o'r gwledydd tramor yn dyfod i ryw borthladd cyfagos, a'u bod yn bwriadu gwerthu y plant yn gaethweision fel nas gwelai eu rhieni mo honynt byth mwy. Taenai eraill eu bod am ddenu dynion o'u plaid i godi gwrthryfel yn y wlad, a haerai eraill mai ymgasglu yr oeddynt i fyw mewn annuwioldeb a thrythyllwch, a llawer o chwedlau celwyddog eraill.\n452 wyd trwy dystion credadwy, fod yr hyn a ddywedai William Pritchard am gyfeiliornadau y Canghellwr yn gywir, ac felly ennillodd y prawf. Dywedai y Dadleuwr Williams wrth William Pritchard y gallasai ddiswyddo y canghellydd, os ewyllysiai fyned yn mlaen a'r achos, ond nid oedd yn ei ysbryd i ddial ar ei wrthwynebwr ; ond yr oedd yn nghalon ei wrthwynebwr i ddial arno ef, ac ni orphwysodd nes y llwyddodd trwy chwedlau celwyddog i'w droi allan o'i dyddyn, ac yn y flwyddyn 1742, bu raid i William Pritchard adael Glasfrynfawr. Symudodd i Blas Penmynydd, yn Mon, ac ennill mawr i'r Monwysiaid fu ei ymsefydliad yn eu plith, canys o'i symudiad ef yno y gellir dyddio cychwyniad Ymneillduaeth yn yr ynys. Yr oedd yr holl ardaloedd cylchynol wedi clywed son am dano cyn ei ddyfod, ei fod yn ddyn o ryw grefydd ryfedd, ac y byddai i bawb a wnai gyfeillach ag ef neu a'i deulu yn sicr o fyned allan o'u synwyrau. Edrychid arnynt fel pla yn y wlad, ac ymgadwai pawb oddiwrthynt fel pe buasai y gwahanglwyf arnynt, ac yn enwedig yr oedd urddasolion yr Eglwys Sefydledig yn pentyru arnynt bob dirmyg. Yr oedd yn y gymydogaeth wr yn byw, yr hwn oedd yn arfer masnachu llawer mewn defaid, ac anfonai ddeadelloedd o honynt i �d a gwair William Pritchard, ac ni feiddiai ef na'i weision eu troi allan. Dyoddefodd ef a'i deulu sarhad a cholled ddirfawr er mwyn enw yr Arglwydd Iesu. Yn nechreu y flwyddyn 1743, daeth Mr. Lewis Rees, o Lanbrynmair, i Blas Penmynydd, a phregethodd gerllaw yno, ac oedfa i'w chofio oedd yr oedfa hono. Ceir yr hanes canlynol am dani yn y Crynodeb o hanes, dechreuad, a chynydd yr eglwysi Annibynol yn Mon, gan y Parch. W. Williams, yr hwn a gyhoeddwyd gan gyfarfod chwarterol Mon, yn y flwyddyn 1863. Derbyniodd Mr. Williams yr hanes oddiwrth Mr. D. J. Beynon, Nantgarw, yr hwn a fu unwaith yn weinidog yn sir Fon. Yr oedd y ffaith yn adnabyddus o'r blaen, ond y mae y manylion a ganlyn yn gaffaeliad ychwanegol.\n" Yn y flwyddyn 1814, pan oedd y diweddar Dr. Arthur Jones, Bangor, ar daith yn Mon, pregethodd ar ganol dydd mewn ty a elwir Hafod, yn mhlwyf Llangwyllog. Aeth Mr. Beynon yno i'w gyfarfod. Yr oedd hen wr yr Hafod yn gristion cywir, ac ar y pryd yn bur oedranus, ac yn hollol ddall. Yn ei ymddiddan a Mr. Jones, adroddodd mewn dull effeithiol iawn hanes ei droedigaeth. Cymerodd hyny le, meddai, o dan bregeth Lewis Rees, y waith gyntaf yr ymwelodd a Mon, yn ymyl y Minffordd, yn mhlwyf Penmynydd. Yna aeth yn mlaen a'r hanes fel y canlyn; - Ni bu Saul o Tarsus erioed yn fwy penderfynol i garcharu dysgyblion Iesu nag oeddwn i a'r fintai erledigaethus oedd wedi ymgasglu gyda phastynau i gyfarfod y pengrwn oedd i ddyfod i bregethu yn Mhenmynydd. Yr oeddym oll wedi cytuno, os efe a bregethai y gwnaem ben am dano rhag blaen. Ac wedi iddo ddyfod yno, dechreuasom wasgu yn mlaen tuag ato, a phan aeth i ben hen gareg fawr yn ymyl yr hen d� hwnw, (Minffordd,) trodd ei wyneb tuag Arfon, a rhoddodd y penill hwnw i'w ganu gan ryw nifer fechan oedd yn ei ganlyn:-\nyn nghysgod y clawdd, hyd nes y daethom ar gyfer y man lle y safai. Nid oedd ef yn gallu ein gweled ni, ac nid oeddym ninau am ei weled yntau, ond yr oeddym yn clywed pob gair a ddywedai mor eglur a phe buasem yn ei ymyl. O dan y bregeth hono, ar y diwrnod rhyfeddaf yn fy oes, y daethum i adnabod fy hun fel pechadur colledig, yn mhob man, ac er pob dim, oddi allan i Iesu Grist, a hwnw wedi ei groeshoelio. Diolch iddo byth am fy nghipio fel pentewyn o'r t�n.' "\nhwnw ffonodio ei geffyl ac yntau yn dra mileinig, gan dyngu a rhegu yn ysgeler, ac wedi dyfod i'r lan parhau i guro yr oedd Mr. Morris yn ddiarbed. Gofynodd William Pritchard iddo, "Paham yr ydych yn fy nghuro heb un achos?" Atebodd yntau, a'r ysbryd drwg lonaid ei safn, " Y mae hyny yn ormod o barch i ti." A chan nad oedd un tebygolrwydd i gael heddwch, rhuthrodd William Pritchard iddo, a thaflodd ef i lawr ar ei gefn, a llusgodd ef gerfydd ei draed ar hyd y gro, nes torchi ei ddillad a pheth o'i groen hefyd. Erbyn hyn yr oedd y gwr wedi newid ei d�n, ac yn gwaeddi yn groch am ei fywyd. Ond ni ddaeth nob i'w helpu, a deallwyd ar ol hyny nad gwr a oddefai bob sarhad ac anmharch oedd William Pritchard. Prynodd dyn yn Niwbwrch gyllell fawr gyda bwriad i'w ladd, a daeth i Fodlew i'r perwyl, ond erbyn iddo gyrhaedd yno cafodd William Pritchard yn cadw dyledswydd gyda'i deulu, fel yr arferai wneyd hwyr a boreu. Pan welodd y dyn hyny, dywedodd yn synedig, " Yn enw'r mawredd, os peth fel hyn sydd ganddo, ni wnaf fi ddim iddo." Wedi gweled nad oedd ei erlid a'i bastynu yn tycio, nid oedd dim i'w wneyd ond defnyddio yr un tric ag a ddefnyddiwyd o'r blaen i'w godi o Glasfrynfawr, ac o Blas Penmynydd, a llwyddodd yr un ystrywiau i'w godi o Fodlewfawr. Bu yn edrych yn gymylog arno am le i fyned iddo yn yr adeg yma, oblegid yr oedd tirfeistri erlidgar yn cyngreirio yn erbyn, ond "cyfododd goleuni i'r uniawn yn y tywyllwch." Clywodd fod lle yn rhydd gan William Bulkeley, Ysw., Bryndu, ac aeth ato i ymofyn y lle. Gofynodd y boneddwr iddo, " Pa beth yw yr achos dy fod yn colli dy le ? A'i methu talu yr oeddit ?" "Nage, nage," meddai yntau, " ond o achos fy marn am bethau crefyddol, ac am fy mod yn Ymneillduwr oddiwrth Eglwys Loegr " Os nad oes rywbeth heblaw hyny yn dy erbyn, ti gei ddigon o dir genyf ti," ac felly fu. Rhoddodd brydles iddo ar Clwchdernog, yn mhlwyf Llanddeusant, ac yno bu weddill ei oes. Mae yn debyg iddo symud i Clwchdernog rywbryd yn 1749, oblegid yr ydym yn cael yn nydd-lyfr John Wesley, iddo fod yn pregethu yn nhy William Pritchard yn agos i Lanerchymedd, yn mis Mawrth, 1750, a thrachefn yn Ebrill yr un flwyddyn. Bu William Pritchard yn ffyddlon gyda chrefydd hyd derfyn ei yrfa. Ystyriai ei hun yn aelod hyd ei ddiwedd yn Mhwllheli, a chyrchai yno bob mis i gymundeb, er fod ganddo agos i bedwar ugain milldir rhwng myned a dychwelyd, ac ar y Sabbothau eraill elai i Rosymeirch, ac yr oedd ganddo d� bychan ar dir Clwchdernog, lle y cynelid gwasanaeth crefyddol, fel y cawn weled pan ddeuwn at hanes Llanddeusant. Er fod William Pritchard yn Annibynwr egwyddorol, etto yr oedd yn nodedig o ddiragfarn at enwadau eraill, ac yr oedd wedi cymdeithasu llawer, yn enwedig a phregethwyr y Methodistiaid, ac yr oedd ei d� yn agored i'w croesawu. Yn nechreu mis Ebrill, 1773, daliwyd ef gan glefyd trwm, ond dyoddefodd y cwbl yn dawel ac amyneddgar, ac un o'i ymadroddion diweddaf oedd - "Siglwch fy sail, "Siglwch fy sail os gellwch. Y mae cadarn sail Duw yn sefyll." Bu farw Mai 9fed, 1773, a rhoddwyd ei weddillion marwol i orwedd yn mynwent Rhosymeirch.\n456 1788. Dichon iddo fod yma yn cadw ysgol, ac yn cynorthwyo Mr. Jones gyda'r achos newydd a gychwynwyd ganddo yn Beaumaris. Am Mr. Z. Davies, tua'r flwyddyn 1793, yn mhen dwy flynedd wedi ymadawiad Mr. B. Jones i Bwllheli y daeth ef i Landdeusant i bregethu a chadw ysgol, ac yr oedd yno yn 1795, pan adeiladwyd y capel ; ac yr ydym yn tueddu i feddwl na bu yr eglwys hon o gwbl dan ofal y naill na'r llall o honynt. Mae yn hawdd iawn cymysgu lleoedd, a phersonau, a dyddiadau wrth ymddibynu ar draddodiad. Mae yn ymddangos i Mr. Abraham Tibbott ddychwelyd yma o Lanuwchllyn wedi ymadawiad Mr. B. Jones, ond ni bu yma yn hir, canys mewn llythyr a ysgrifenodd at reolwyr y Trysorfwrdd Cynnulleidfaol Medi 30ain, 1795, dywed ei fod wedi rhoddi rhybudd i'r eglwys o'i fwriad i ymadael, a bod yn ei fryd weithiau i ymfudo o'i wlad. Yn y flwyddyn 1798, rhoddwyd galwad i Mr. Jonathan Powell, o Rhiadrwy, a bu ef yma yn llafurio am 23 mlynedd. Daliwyd ef gan afiechyd cyn diwedd ei oes fel y gorfodwyd ef i roddi ei weinidogaeth i fyny yn Hydref, 1821, a bu farw yn mis Gorphenaf, 1823.\nYn mhen blwyddyn wedi i Mr. Powell roddi y weinidogaeth i fyny, rhoddwyd galwad i Mr. David James, myfyriwr o athrofa Neuaddlwyd, ac urddwyd ef Ebrill 24ain, 1823. Pregethwyd ar natur eglwys gan Mr. W. Jones, Caernarfon ; holwyd y gofyniadau gan Mr. J. Evans, Amlwch ; dyrchafwyd yr urdd-weddi gan Mr. O. Thomas, Llanfechell ; pregethwyd i'r gweinidog gan Mr. D. Roberts, Pentir, ac i'r eglwys gan Mr. T. Lewis, Pwllheli.* Llafuriodd Mr. James yma hyd oni orfodwyd ef gan nychdod a gwendid i roddi y weinidogaeth i fyny, ac er ei fod yn aros hyd yr awr hon, y mae wedi ei gwbl analluogi i gyflawni ei ddyledswyddau. Derbyniwyd ef ar Drysorfa yr Hen Weinidogion, ac y mae er's blynyddoedd wedi cyflwyno i fyny ei ofal eglwysig. Cyn diwedd y flwyddyn 1868, rhoddodd yr eglwys hon mewn cysylltiad a'r eglwys yn Sardis, Bodffordd, alwad i Mr. John R. Davies, myfyriwr o athrofa y Bala, ac urddwyd ef Ionawr 13eg, 1869. Pregethwyd ar natur eglwys gan Mr. R. E. Williams, Beaumaris; holwyd y gweinidog gan Mr. W. Jones, Amlwch; dyrchafwyd yr urdd-weddi gan Mr. W. Griffith, Caergybi ; pregethwyd i'r gweinidog gan Mr. M. D. Jones, Bala, ac i'r eglwysi gan Mr. E. Evans, Sciwen. + Yn ddioed wedi sefydliad Mr. Davies, adeiladwyd yma gapel newydd yn lle yr hen gapel a fu yn gyrchfan i'r llwythau dros gynifer o flynyddau, ac agorwyd ef yn nechreu y flwyddyn 1870. Er na bu yr eglwys yn Rhosymeirch erioed yn gryf a lluosog, etto gan mai dyma yw yr achos hynaf yn y sir, a bod llawer o rai rhagorol y ddaear wedi eu claddu yn y fynwent gerllaw, teimlir ymlyniad cryf gan lawer trwy y wlad at yr achos henafol hwn. Heblaw y rhai y crybwyllwyd eu henwau yn barod, bu yma lawer o wyr rhagorol, er nad oeddynt yn llenwi cylchoedd amlwg a chyhoeddus iawn gyda chrefydd. Yn mysg lluaws o gymeriadau nodedig a fu yn perthyn i'r eglwys yn Rhosymeirch, yr oedd William Thomas, Meillionen. Argyhoeddwyd ef mewn modd tra nodedig. Yr oedd merch iddo wedi priodi � Richard Jones, Maesmawr, Llanfechell, mab i John Owen, Caeaumon ; ac ar un Sabboth gwresog yn yr haf aeth William Thomas i edrych am ei ferch yn y Maesmawr, ac wedi bod yn yr eglwys, fel y mae yn debyg, unodd a'r cwmni oedd ar y fynwent yn chwareu pel ar ol y gwasanaeth. Gan ei fod wedi chwysu wrth chwareu\nPritchard, o Lasfrynfawr, er ei fod wedi cael ei ddychwelyd at yr Arglwydd, hyd yn hyn heb uno yn weithredol a'r Ymneillduwyr, ond yn cwbl gydymdeimlo a hwy yn eu holl weithrediadau. Barnodd Francis Evans, gan fod Jenkyn Morgan yn cadw ysgol dan Mr. G. Jones, person, Llanddowror, y gallesid llwyddo i gael eglwys y plwyf iddo at gadw yr ysgol yn Lleyn, ond anfon William Pritchard at y person i'w gofyn. Aeth W. Pritchard ato, ond gomeddodd ei gais iddo am y drwgdybiai fod yr ysgolfeistr yn un o'r erefyddwyr. "Wel," ebai Pritchard wrth y person, "os oes genych chwi awdurdod ar eich eglwys, y mae genyf finau awdurdod ar fy nghegin; efe a gaiff gadw yr ysgol yno," ac felly y bu. Daeth lluaws i'r ysgol o blant a dynion mewn oed, a bu yr ysgolfeistr yn ddiwyd iawn yn eu dysgu a'u hegwyddori ; a byddai hefyd yn fynych yn pregethu yno. Un tro daeth yno ddyn o'r enw Richard Dafydd i'r cyfarfod, a cherrig yn ei logell, gyda bwriad i daro y pregethwr, ond tarawyd ef yn effeithiol gan Ysbryd Duw. Ymunodd yn fuan a'r crefyddwyr erlidiedig, a bu am flynyddau cyn ei farwolaeth yn bregethwr defnyddiol. Yn mhen rhyw faint o amser wedi iddo ymsefydlu yn Lleyn, priododd Jenkyn Morgan un o ferched y Tyddynmawr. Wedi i'w noddwr, William Pritchard, gael ei ymlid gan erledigaeth o sir Gaernarfon i Fon, aeth yntau ar ei ol yno; ac wedi llwyddo i gasglu eglwys fechan, urddwyd ef yn weinidog iddi. Yn y Watford, Morganwg, ei fam-eglwys, yr urddwyd ef. Cymerodd yr urddiad le yn mis Mehefin, 1746, pryd y gweinyddwyd gan Meistri Lewis Rees, Edmund Jones, ac eraill . * Wedi ei urddiad dychwelodd i Fon, ac yn y flwyddyn 1748, fel y gwelsom, adeiladodd gapel Rhosymeirch. Bu yn gweinidogaethu yno, yn Amlwch, a manau eraill yn Mon, hyd derfyn ei oes. Bu farw naill ai yn niwedd y flwyddyn 1762, neu yn gynar yn y flwyddyn ganlynol. Yr ydym wedi methu cael allan pa le y claddwyd ef. Mae yn debyg ei fod o bump i saith-a-deugain oed pan y bu farw. Dyoddefodd lawer o erledigaeth trwy holl ystod ei fywyd gweinidogaethol. Bu yn cael ei erlyn amryw weithiau yn Llys Esgobol Bangor.+ Yr oedd Jenkyn Morgan yn bregethwr rhyfeddol o effeithiol ac arddeledig. Cafodd oedfaon nodedig a bythgofus. Adroddai yr hybarch John Evans o'r Bala, hanes un o honynt, a chyhoeddodd Mr. Charles o'r Bala, ei adroddiad yn yr hen Drysorfa, yr hwn sydd fel y canlyn : - " Yr oedd, fel y byddai yn fynych yn y wlad y pryd hwnw, 'noswaith ganu' gan ieuengctyd y gymydogaeth, yn ysgubor Ty'nynant, gerllaw y Bala, yn cael ei chynal bob nos Sadwrn. Yr oedd yr ysgubor dan yr un t� a'r t�. Cafodd hen wr, un o'r Ymneillduwyr, yn ddwys ar ei feddwl roi cais am genad i Jenkyn Morgan ddyfod i'r ty, yn ymyl yr ysgubor, i bregethu ; a hyny ar un o'r nosweithiau, ac ar yr un pryd ag y byddai y bobl ieuaingc yn yr ysgubor wrth eu dawns. Yn rhyw fodd cenad a gafwyd ; a myned a wnaeth Jenkyn Morgan, a'r hen Ymneillduwr gydag ef, at y ty. Daethant yno erbyn bod y bobl ieuaingc wedi dyfod yn nghyd, Aeth Jenkyn i'r ty, a Duw Goruchaf gydag ef, ac a ddechreuodd ar ei orchwyl. Aethant hwythau, a'u telynwr, a'u plaid yn nghyd (Satan a feddylir), at eu gorchwyl hwythau i'r ysgubor. Gan fod y ty a'r ysgubor mor gyfagos, yr oedd swn y naill blaid yn cyrhaedd y llall. Dechreuodd y bobl ieuaingc gyda mawrawch ac egni ar eu dawns, gan feddwl boddi y sain, a llwyr orchfygu y gwaith oedd yn y ty ; ond llaw yr Arglwydd a fu arnynt mewn ffordd\nABRAHAM TIBBOTT. Ganwyd ef yn Llanbrynmair yn y flwyddyn 1752, a derbyniwyd ef pan yn ieuangc yn aelod o'r eglwys oedd dan ofal ei ewythr Mr. Richard Tibbott. Cafodd addysg dda, a gwnaeth y defnydd goreu o'i fanteision, a chyfrifid ef yn ysgolhaig rhagorol. Bu yn gweinidogaethu yn olynol yn Rhosymeirch, yn Llanuwchllyn, ac wedi hyny yn Rhosymeirch, ac yn y Cymer a Llangynwyd, Morganwg, a dychwelodd drachefn i Fon yn niwedd ei oes, er nad ydym yn sicr fod unrhyw eglwys dan ei ofal yn ei flynyddoedd diweddaf. Yr oedd yn "wr cadarn nerthol," a gosodai ei arswyd ar bob erlidiwr a fynai ymosod arno. Pan oedd ef, ac eraill, yn dyfod o gapel Llanfyllin unwaith, safai yr erlidwyr yn un rhes ar y ffordd i'w hatal yn mlaen. Ofnai ei gyfeillion, a safent yn ol ; " Dewch, dewch yn mlaen," ebe Mr. Tibbott, a chyda hyny ymaflai yn ngyddfau y ddau agosaf atto o'r erlidwyr gan eu dymchwel ar unwaith un i bob ffos oedd o bob tu yr heol, a gwnaeth ffordd rydd i'w gyfeillion fyned trwodd yn ddiangol. Dro arall pan y pregethai yn Nghaernarfon, ceisiai dyn ymwthio Yn mlaen trwy y dyrfa i ddyfod i'w anmharchu. "Gadewch le iddo ddyfod yn mlaen, os oes arno eisiau rhywbeth genyf fi." Ar hyny ciliodd y bobl o' r ffordd i wneyd lle iddo, ond llwfrhaodd calon y dyn fel nad oedd nerth ynddo mwyach i ymosod, ac aeth ymaith yn llechwraidd ; a chyda hyny dywedai Mr. Tibbott, " un n�d oedd ar ei dalcen yn dyfod yma, ond pe daethai yn mlaen cawsai ddau i fyned gydag ef adref." Digon helbulus fu ei yrfa weinidogaethol, ac er ei holl nerth a'i gryfder corphorol, bu y ddiod gadarn yn fagl iddo, ac ymgymysgai yn ormodol mewn cyfeillachau oedd yn anghydweddol ag urddas ei swydd ; ond er ei holl golliadau, cyfrifid ef yn ddyn gonest a diniwed, ac yr oedd y rhai a'i hadwaenai oreu yn coleddu syniadau tyner fawn dano. Yr oedd yn efengylaidd olygiadau ar byngciau mawrion crefydd, ac yn ddisigl yn ei ymlyniad wrth yr athrawiaeth sydd yn ol duwioldeb. Bu farw yn ddisymwth ar foreu Sabboth wrth fyned at ei gyhoeddiad i Landdeusant, a chladdwyd ef y tu\nIt appears that sometime before that year, that three brothers, Howel, Harri, and Thomas, the sons of Thomas Pritchard, from Tygwyn, close to Llangefni, somehow became uncomfortable about their spiritual state, and they had a sister who, like them, had awoken concerning eternal matters. It was not through preaching the gospel that this intense feeling happened, but it was through reading the scriptures, and other religious books that they happened to get hold of. They weren't notable for their gifts or their knowledge, but through true objective


‘Rhaglen Ysgolion yr 21ain Ganrif â goblygiadau anfwriadol i’r Gymraeg a’r amgylchedd’ – Golwg360\nYsgol Gynradd Mynyddygarreg yn Sir Gaerfyrddin\nMae grŵp o ymgyrchwyr wedi ysgrifennu llythyr at Ysgrifennydd Addysg a’r Gymraeg Llywodraeth Cymru yn gofyn iddo ailedrych ar Raglen Ysgolion yr 21ain Ganrif.\nNod y rhaglen yw gwneud gwelliannau i adeiladau ysgolion ac yn ôl un o’r ymgyrchwyr, mae rhan fwya’r arian wedi cael ei wario ar adeiladu ysgolion newydd yn hytrach nag adnewyddu hen ysgolion.\nMae’r pwyslais ar adeiladu ysgolion newydd yn golygu bod hen ysgolion wedi cael eu gadael i ddirywio, meddai’r llythyr wrth Jeremy Miles.\nGolyga hynny ei bod hi’n rhy hwyr i achub nifer o’r hen ysgolion wedyn, yng ngolwg nifer, a’u bod nhw’n cau er mwyn cael eu huno.\nYn ôl Sue Woodward, a lofnododd y llythyr ar ran Ysgol Gynradd Mynyddygarreg yn Sir Gaerfyrddin, dydy cau ysgolion bach i greu un ysgol fawr yn “helpu dim” ar gymunedau, y Gymraeg na’r amgylchedd, ac mae gan y Rhaglen “oblygiadau anfwriadol”.\nLlywodraeth Cymru sy’n ariannu’r rhaglen, ond cynghorau lleol sy’n penderfynu sut i’w wario. Felly, yn ôl yr ymgyrchwyr, cyfrifoldeb Llywodraeth Cymru yw’r “goblygiadau anfwriadol”.\nCafodd proses ymgynghori ei chynnal y llynedd i gau Ysgol Mynyddygarreg, ond ym mis Rhagfyr, fe wnaeth cabinet Cyngor Sir Gaerfyrddin ddweud nad ydyn nhw am ei chau yn amodol ar adolygiad i’w cynlluniau ar gyfer ysgolion.\n“Mae gennym ni nifer o resymau pam bod cau ysgolion bach yn beth drwg, a pham bod y cymunedau angen cadw ysgolion bach a pheidio cymryd bod un ateb yn addas i bawb, a bod yr ysgolion mawr am fod yn well i gymunedau,” meddai Sue Woodward wrth golwg360.\n“Er bod y syniad yn wych i uwchraddio ysgolion, dyw e ddim yn digwydd felly.”\nMae cymunedau Cymraeg eu hiaith yn dioddef waethaf, meddai, gan mai’r ysgolion lleiaf yw’r ysgolion cyfrwng Cymraeg fel arfer.\n“Un o’r pethau eraill sy’n digwydd yn ein hardal ni er enghraifft, a dim bai Llywodraeth Cymru yw hyn o reidrwydd ond Cyngor Caerfyrddin… yr ysgolion sydd wedi cael eu huwchraddio hyd yn hyn yn ein hardal ni, mae’r ysgol cyfrwng Saesneg wedi cael ei huwchraddio gyntaf.\n“Felly nawr mae ganddyn nhw eu hestyniad newydd ac mae hi dipyn mwy, ac mae’n temtio rhieni fyddai wedi mynd i ysgolion cyfrwng Cymraeg fel arfer i fynd yno, efallai, tra rydyn ni dal i aros i’r ysgolion cyfrwng Cymraeg gael eu huwchraddio.\n“Mae e i gyd yn adio at ei gilydd gyda’r angen i warchod ysgolion cyfrwng Cymraeg gyntaf.\n“Petaen nhw’n cael eu huwchraddio, efallai y byddai pobol sydd ddim yn poeni’r naill ffordd neu’r llall os ydyn nhw’n mynd i ysgol Gymraeg, yn dewis y cyfrwng Cymraeg… sy’n ticio’r bocs i bawb wedyn.”\nYnghyd â’r effaith ar y Gymraeg, mae cau ysgolion bach yn cael effaith niweidiol ar y gymuned hefyd, yn ôl Sue Woodward.\n“Rydyn ni’n eithaf agos i Gydweli ac mae yna ysgol newydd yno, oedd yn rhannol yn rheswm dros gau, dydyn ni ond ryw filltir a hanner o Gydweli,” meddai.\n“Y temtasiwn wedyn yw dweud, ‘Dyw e ddim yn bell, beth yw’r bwys i’r gymuned?’\n“Ond mae e o bwys, ac er eu bod nhw’n eithaf agos, mae gan Mynyddygarreg ei hunaniaeth ei hun ond does ganddi ddim cyfleusterau. Yr ysgol yw’r unig gyfleuster ar ôl nawr, mae’n debyg.\n“Yr ysgol yw’r peth olaf sydd gennym ni, mae’n dal pobol ynghyd, mae’n dod â phobol at gât yr ysgol. Mae hynny ynddo’i hun yn rhoi cymuned i chi.\n“Pe na bai gan yr holl rieni a neiniau a theidiau sy’n cyfarfod yno yr ysgol, fyddan nhw’n mynd i ysgol arall, ac mae eu cymuned nhw’n symud oddi yno a’r unig beth sydd gennych chi yw casgliad o dai.\n“Does gennych chi ddim byd i uno cymuned, fel y dylai yna fod.”\nMae’r llythyr yn tynnu sylw at effaith cau ysgolion bach ar yr hinsawdd hefyd, gan nodi nad yw’n cyd-fynd â theithio actif na thargeda sero-net Llywodraeth Cymru.\nFfordd osgoi sy’n gwahanu Cydweli a Mynyddygarreg, a fyddai cerdded i’r ysgol ddim yn bosib oherwydd prysurdeb y ffordd, yn ôl Sue Woodward.\n“Mae rhieni yn fwy tebygol o fod yn danfon eu plant i’r ysgol, a mwy o siwrnai yn y car, tra ar y funud gallan nhw gerdded,” meddai.\n“Rydych chi’n teimlo’n saffach fel hynny, yn ogystal â’r effaith ar yr amgylchedd.\n“Mae’n mynd yn erbyn blaenoriaethau eraill Llywodraeth Cymru ar gyfer teithio actif, sero-net… mae’r holl bethau hynny’n cael eu hanwybyddu.”\n‘Ystyried popeth gyda’i gilydd’\nY broblem, meddai Sue Woodward, yw bod yna duedd i feddwl am y rhaglen fel un sy’n effeithio ar addysg yn unig.\n“Ond mae ysgolion ynghlwm â’u cymunedau i’r fath raddau ei fod e’n ymwneud â’r gymuned hefyd,” meddai.\n“Mae’n cael ei weld fel dau beth ar wahân, pan maen nhw ynghlwm yn llwyr mewn gwirionedd.\n“Dylai popeth gael ei ystyried gyda’i gilydd ond ar y funud, dyw hynny ddim yn digwydd gan fod gan un Aelod o’r Senedd bortffolio ar gyfer un peth, ac un arall â phortffolio ar gyfer rhywbeth arall.\n“Dyna rydyn ni’n gofyn amdano, iddyn nhw edrych ar hyn eto, ac edrych ar hyn mae’n ei olygu i gymunedau dros Gymru, ac edrych arno’n iawn.”\nYn ogystal â’r effaith ar yr amgylchedd a’r Gymraeg, mae’r llythyr yn nodi ei fod yn mynd yn groes i Strategaeth Drafnidiaeth Cymru a Deddf Cenedlaethau’r Dyfodol ac, yn ôl yr ymgyrchwyr, dylid adolygu’r rhaglen fel ei bod hi’n adlewyrchu targedau ac amcanion eraill Llywodraeth Cymru.\nMae’r llythyr wedi cael ei lofnodi gan grŵp Ein Plant yn Gyntaf Pontypridd, Pontio’r Gymraeg yn Lleol Pontypridd, Cynulliad Pobol Cymru, Ymgyrch Achub Felodrom Maendy, Cynulliad Pobol Caerdydd, Ffrindiau Ysgol Blaenau, Sir Gaerfyrddin, yn ogystal ag ar ran Ysgol Gynradd Mynyddygarreg a Gobaith Mynyddygarreg.\n‘Angen achos cryf i gryfhau ysgol wledig’\nWrth ymateb, dywedodd llefarydd ar ran Llywodraeth Cymru bod rhaid i awdurdodau lleol gynnal asesiad o’r effaith ar y gymuned, a’r Gymraeg mewn ysgolion lle defnyddir y Gymraeg fel iaith addysg mewn pynciau heblaw’r Gymraeg, i gau unrhyw ysgol.\n“Mae awdurdodau lleol yn gyfrifol am gynllunio lleoedd ysgol yn eu hardal ac am flaenoriaethu cynlluniau ar gyfer buddsoddi. O ran cyllid Llywodraeth Cymru, yn ogystal â chyllid Ysgolion yr 21ain Ganrif, dros bedair blynedd rydym wedi darparu £183m o gyfalaf i awdurdodau lleol ar gyfer cynnal a chadw ysgolion.\n“Wrth wneud newidiadau sylweddol i ysgolion, gan gynnwys cau, rhaid i awdurdodau lleol gydymffurfio â’r Cod Trefniadaeth Ysgolion ac ystyried ystod o ffactorau a’r brif ystyriaeth yw buddiannau dysgwyr. Ar gyfer cau unrhyw ysgol, rhaid i awdurdodau lleol gynnal asesiad o’r effaith ar y gymuned ynghyd ag Asesiad o’r Effaith ar y Gymraeg lle mae’r Gymraeg yn iaith addysgu ar gyfer pynciau heblaw’r Gymraeg.\n“Rydym wedi cryfhau’r Cod Trefniadaeth Ysgolion i gyflwyno rhagdybiaeth yn erbyn cau ysgolion gwledig. Nid yw rhagdybiaeth yn erbyn cau yn golygu na fydd ysgol wledig byth yn cau, ond rhaid i’r achos dros gau fod yn gryf ac ni chymerwyd hyd nes bydd yr holl ddewisiadau amgen ymarferol wedi’u hystyried.”\nYmateb Cyngor Sir Gaefyrddin\nDywedodd Gareth Morgans, Cyfarwyddwr Addysg a Gwasanaethau Plant: “Ein blaenoriaeth yw rhoi’r addysg orau i’n plant er mwyn rhoi’r dechrau gorau mewn bywyd iddynt. Mae hyn yn cynnwys llety a chyfleusterau modern o’r radd flaenaf a chynyddu’r cyfleoedd i’n holl bobl ifanc gyfathrebu’n ddwyieithog, neu hyd yn oed yn amlieithog, a’r holl fanteision sy’n gysylltiedig ag ef.\n“Nid oedd y cynigion ar gyfer Ysgol Mynydd-y-Garreg, ynghyd ag Ysgol Blaenau, yn caniatáu i ddyfodol y ddwy ysgol hyn gael ei ystyried yn fanwl, ynghyd â phob ysgol arall, fel rhan o’r adolygiad llawn o’r Rhaglen Moderneiddio Addysg. Mae hyn er mwyn sicrhau ei bod yn parhau i ddiwallu anghenion plant a’n cymunedau. Mae angen i ni hefyd ystyried effaith pandemig Covid-19, Brexit, a newid yn yr hinsawdd, sydd wedi newid y ffordd mae pobl yn byw ac yn gwneud dewisiadau, wedi cael effaith ar y system addysg, ac wedi achosi cynnydd mewn costau adeiladu.\n“Diben Rhaglen Moderneiddio Addysg y Cyngor, ar y cyd â Rhaglen Cymunedau Dysgu Cynaliadwy Llywodraeth Cymru (a elwid gynt yn Rhaglen Ysgolion a Cholegau yr 21ain Ganrif) yw trawsnewid rhwydwaith y cyngor o ysgolion meithrin, cynradd ac uwchradd yn adnoddau sy’n effeithiol yn strategol ac yn weithredol, ac sy’n diwallu’r angen presennol a’r angen yn y dyfodol am addysg sy’n canolbwyntio ar yr ysgol a’r gymuned. Cyflawnir hyn drwy ddatblygu a gwella adeiladau, seilwaith a mannau sy’n cael eu gosod, eu dylunio, eu hadeiladu neu’u haddasu er mwyn meithrin datblygiad cynaliadwy pobl a chymunedau Sir Gaerfyrddin.\n“Rydym wedi ymrwymo i greu Sir Gaerfyrddin ddwyieithog ac amlieithog ac mae Cynllun Strategol y Gymraeg mewn Addysg (WESP) y cyngor yn amlinellu ein gweledigaeth ar gyfer addysg ddwyieithog dros y 10 mlynedd nesaf. Mae’r cynllun yn dangos sut y bydd y cyngor yn datblygu darpariaeth Gymraeg mewn ysgolion – y nod yw i bob plentyn yn Sir Gaerfyrddin fod yn rhugl yn y Gymraeg a’r Saesneg pan fyddant yn gadael yr ysgol.”\nGofid na fydd hanner y meddygon teulu sydd dan hyfforddiant yng Nghymru yn cael aros yn y wlad\n“Mae’n rhaid i Priti Patel a’r Ceidwadwyr bwyllo a chyflwyno polisi mewnfudo synhwyrol sy’n gweithio i’n heconomi a’n gwasanaethau cyhoeddus”


Gêm Mae'r cylch dyfeisgar Ar-lein. Chwarae am ddim\nWedi chwarae: 1825\nChwaraewch y gêm Mae'r cylch dyfeisgar Ar-lein:\nGêm Disgrifiad Mae'r cylch dyfeisgar\nSyml iawn, ond gêm velikoplepnaya yn unig. Oedi gyda fasnach mewn rhyw, yng ngwir ystyr y gair. Hawl i ddweud bod yr holl athrylith - syml. . Chwaraewch y gêm Mae'r cylch dyfeisgar ar-lein.\nNodweddion technegol y gêm Mae'r cylch dyfeisgar\nGêm Mae'r cylch dyfeisgar Ychwanegodd: 12.03.2011\nMae'r gêm yn cael ei chwarae: 1825 amser\nGemau fel y gêm Mae'r cylch dyfeisgar\nLawrlwytho gêm Mae'r cylch dyfeisgar\nEmbed y gêm Mae'r cylch dyfeisgar ar eich gwefan:\nMae'r cylch dyfeisgar\nI fewnosod y gêm Mae'r cylch dyfeisgar ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Mae'r cylch dyfeisgar, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Mae'r cylch dyfeisgar, hefyd yn chwarae yn y gêm:


Polisïau a Chanllawiau Gwastraff ac Ailgylchu\nCartref Preswylwyr Ailgylchu a Gwastraff Polisïau a Chanllawiau Gwastraff ac Ailgylchu\nSummary (optional) Yn yr adran hon, gallwch ddysgu mwy am y polisïau sy'n arwain gwasanaethau ailgylchu a gwastraff Conwy.\nPolisi Dim Gwastraff Ychwanegol a Chaead Wedi Cau\nBydd criwiau casglu yn casglu sbwriel sydd ar ymyl y palmant mewn bin ar olwynion wedi cau yn unig. Ni fyddant yn casglu:\nbagiau neu eitemau ychwanegol sydd wrth ymyl y bin ar olwynion\nbiniau ar olwynion sydd wedi’u gorlenwi ac nad oes modd cau’r caead yn iawn.\nOs oes gennych wastraff ychwanegol neu os na fydd y caead ar eich bin ar olwynion yn cau yn iawn oherwydd bod gormod o wastraff, ewch â’r gwastraff i'r Canolfannau Ailgylchu Gwastraff y Cartref.\nCanllawiau Ail Fin\nYn gyffredinol, mae pob aelwyd yn cael un bin ar olwynion 240l. Ond mae achosion penodol lle gall cartref gael ail fin ar olwynion.\nOs oes gennych 6 neu fwy o bobl yn byw yn eich aelwyd, gallwch wneud cais am ail fin ar olwynion cyn belled eich bod yn ailgylchu’r cyfan y gallwch chi. Byddwn yn gofyn am eich amgylchiadau a gwirio eich bod yn gymwys pan eich bod yn ymgeisio am ofod bin ychwanegol.\nOs oes llai na 6 o bobl yn byw yn yr aelwyd, bydd yr ail fin yn cael ei symud oddi yno.\nGall pob aelwyd wneud cais am gynwysyddion ailgylchu ychwanegol\nCanolfannau Ailgylchu Gwastraff y Cartref a Pholisi Trwydded Faniau\nGall holl drigolion Conwy ddefnyddio Canolfannau Ailgylchu Gwastraff y Cartref ym Mochdre ac Abergele i gael gwared ar wastraff cartref a deunyddiau i’w hailgylchu yn ddiogel ac yn gyfleus.\nEr mwyn atal masnachwyr rhag defnyddio’r Canolfannau Ailgylchu Gwastraff y Cartref yn anghyfreithlon, rydym wedi sefydlu cynllun trwyddedu, i sicrhau y gall trigolion ddefnyddio eu cerbydau eu hunain, cerbydau gwaith neu gerbydau wedi’u llogi i ymweld â'r canolfannau.\nOs ydych yn berchen ar fan neu gerbyd o fath masnachol nad oes arwydd arni, gallwch wneud cais am Drwydded Fan Ddomestig, sy’n rhoi’r hawl i chi ymweld â'r canolfannau 20 gwaith y flwyddyn. Os ydych yn berchen ar gerbyd gydag arwydd wedi’i ysgrifennu arni, neu os ydych wedi llogi cerbyd, gallwch wneud cais am drwydded Un-tro, a fyddai'n caniatáu un ymweliad fesul trwydded. Galwch wneud cais am ddwy drwydded Un-tro y flwyddyn.\nGweler Trwyddedau Faniau a Cherbydau o Fath Masnachol i gael rhagor o wybodaeth ac i wneud cais ar-lein neu lwytho ffurflen gais i lawr.\nOs hoffech gysylltu â ni am bolisïau a chynlluniau gwastraff ac ailgylchu, llenwch y ffurflen hon.\nAilgylchu a Gwastraff Coed NadoligCasgliadau ArbennigAilddefnyddio – sut i osgoi tirlenwiAilgylchu eich eitemau trydanol bachAilgylchu yng NghonwyAilgylchwch eich dilladAp ConwyBanciau Ailgylchu a Chanolfannau Ailgylchu Gwastraff y CartrefAwgrymiadau Ar Gyfer Diwrnodau GwyntogCynllun Clytiau Go IawnCynllun Peilot Dychwelyd Ernes PolytagDiwrnodau casgluDyddiadau Sioeau Teithiol Gwybodaeth am AilgylchuGwasanaeth casglu sbwriel bob 4 wythnos - Cwestiynau cyffredinGwastraff GarddGwneud cais am Focs/Bag/Bin Ailgylchu NewyddMae Casgliadau Sbwriel bob 4 wythnos yn rhoi hwb i ailgylchu ar draws ConwyPa gynhwysydd ddylwn i ei ddefnyddio? Polisïau a Chanllawiau Gwastraff ac Ailgylchu Rhoi gwybod os na chafodd eich bin ei wagio


Welsh - PM Proofreading\nMae PM Proofreading yn Ddarparwr Gwasanaethau Prawfddarllen a Golygu Byd-eang\nMae PM Proofreading Services yn arwain darparwr gwasanaethau prawfddarllen a golygu a sefydlwyd yn 2012. Rydym yn cynnig ein gwasanaethau prawfddarllen i athrawon, ymchwilwyr academaidd, myfyrwyr ôl-raddedig, cyfnodolion, prifysgolion, busnesau ac arbenigwyr diwydiant ar raddfa fyd-eang. Mae ein gwasanaethau wedi’u sicrhau ansawdd ar gyfer dibynadwyedd, ac mae ein system symlach yn ddiogel ac yn gyfrinachol er mwyn tawelwch meddwl llwyr. Mae adborth gan gleientiaid rhyngwladol sy’n dychwelyd yn dangos ein henw da am ansawdd, troi effeithlon a chyfraddau rhesymol.\nEin Proses Prawfddarllen\nMae ein proses symlach yn cynnwys prawfddarllen helaeth (sillafu / typos, gramadeg, atalnodi) a golygu (strwythur brawddegau, cydlyniad a llif, defnydd cryno a chlir o iaith, terminoleg / tôn academaidd). Rydym yn gloywi’ch llawysgrif ac yn ei pharatoi i’w chyhoeddi neu ei hargraffu. Rydym yn olrhain yr holl newidiadau a wnaed i’ch gwaith, fel y gallwch fynd dros yr holl newidiadau a wnaed a dewis a ddylech dderbyn neu wrthod pob newid. Mae’r fersiwn newidiadau wedi’u tracio a fersiwn lân derfynol eich llawysgrif yn cael eu hanfon yn ôl atoch. Rydym hefyd yn ychwanegu sylwadau ar ble y gallwch o bosibl wella’ch ysgrifennu. Yna cynhelir gwiriad sicrhau ansawdd trylwyr terfynol gan ail ddarllenydd prawf i sicrhau bod y llawysgrif yn cael ei hanfon yn ôl yn ddi-wall.\nEin Prawfddarllenwyr Saesneg\nMae ein tîm yn cynnwys arbenigwyr pwnc, gyda chymwysterau uwch ar y lefel Meistr a PhD o’r Prifysgolion gorau. Mae pob prawfddarllenwr yn arbenigo mewn disgyblaeth benodol, a byddent yn golygu llawysgrifau o fewn cwmpas eu harbenigedd. Fel hyn mae’r darllenydd prawf yn gallu golygu’r llawysgrif yn y ffordd orau bosibl, gan ei fod ef neu hi’n gyfarwydd â’r termau allweddol a’r derminoleg arbennig a ddefnyddir yn y maes penodol hwnnw. Mae proflenni o bob disgyblaeth ar gael.\nMae ganddyn nhw sawl blwyddyn o brofiad prawfddarllen, ac mae ganddyn nhw’r arbenigedd sy’n ofynnol i brawfddarllen eich gwaith yn ofalus i berffeithrwydd, ac ar yr un pryd yn cadw’r ystyr a fwriadwyd a’ch cyffyrddiad personol. Mae pob aelod o’n tîm yn mynd trwy broses recriwtio hollol ddetholus, ac yn dilyn prosesau prawfddarllen cydnabyddedig â sicrwydd ansawdd fel yr un a ddefnyddir gan y ‘Sefydliad Siartredig Golygu a Phrawfddarllen’ (CIEP). Rhestrir rhai o aelodau ein tîm isod.\nCydweithio â Phrifysgolion Byd-eang\nRydym wedi bod mewn cydweithrediad uniongyrchol â myfyrwyr ôl-raddedig, athrawon a staff academaidd o Brifysgolion ar raddfa fyd-eang er 2012. Cysylltwch â ni os ydych chi’n dymuno cydweithredu â ni.


Tynnu gweithiwr oddi ar y Gofrestr am fethu â diogelu plant yn Wrecsam – Golwg360\nTynnu gweithiwr oddi ar y Gofrestr am fethu â diogelu plant yn Wrecsam\nSusan West ddim wedi dangos ei bod yn deal effaith ei chamau ar ddiogelwch y cyhoedd, meddai panel\nMae gweithiwr cymdeithasol o Wrecsam wedi cael ei thynnu oddi ar y Gofrestr o weithwyr gofal cymdeithasol oherwydd ei chamymddygiad a’I diffyg cymwysedd.\nRoedd Susan West yn gyd-berchennog ac yn berson cofrestredig ym Meithrinfa ddydd ac ysgol feithrin breifat Scallywags yn Wrecsam adeg digwyddiad ym mis Hydref 2016.\nYn ystod gwrandawiad gan Ogal Cymdeithasol Cymru, cyfaddefodd Susan West iddi fethu ag atgyfeirio honiad diogelu a oedd yn ymwneud â phlentyn ac uwch aelod o staff at Gyngor Bwrdeistref Sirol Wrecsam o fewn 24 awr fel sy’n ofynnol o dan y gyfraith, gan roi diogelwch plant y feithrinfa yn y fantol.\nAr ôl ystyried cyfaddefiadau Susan West a’r dystiolaeth a gyflwynwyd, penderfynodd y pwyllgor fod ei chamymddygiad a’i diffyg cymhwysedd yn amharu ar ei haddasrwydd i ymarfer ar hyn o bryd.\n“Cawsom yr argraff fod eich dealltwriaeth o faterion diogelu yn wael iawn, yn cynnwys y camau y mae’n rhaid eu cymryd yn wyneb mater diogelu,” meddai cadeirydd y pwyllgor wrthi.\n“Ni allwn fod yn sicr na fyddech yn gwneud penderfyniadau gwahanol yn y dyfodol. Mae hyn yn gwneud i ni feddwl eich bod yn peri risg bresennol i unigolion sy’n defnyddio eich gwasanaethau.”\nPenderfynodd y pwyllgor dynnu Susan West oddi ar y Gofrestr, gan ddweud wrthi: “Rydyn ni’n cydnabod bod y gosb hon yn un anghyffredin mewn achos sy’n cynnwys un methiant i hysbysu ynghylch mater diogelu.\n“Fodd bynnag, rydyn ni wedi dod i’r casgliad hwn oherwydd eich bod chi wedi dangos yn gyson nad ydych chi’n deall yn llwyr effaith ddifrifol eich camau, a chanlyniadau’r camau hynny.\n“Rydyn ni o’r farn nad oes unrhyw ffordd arall o ddiogelu’r cyhoedd, ac y byddai hyder pobol yn y proffesiwn yn cael ei danseilio’n ddifrifol pe baem yn caniatáu i chi aros ar y Gofrestr pan mae eich gwybodaeth am faterion diogelu mor wael.”\nCynhaliwyd y gwrandawiad tri diwrnod yr wythnos diwethaf yng Ngwesty Beaufort Park, yr Wyddgrug.\nMae'r pris yn gosod record byd newydd ar gyfer pâr o esgidiau ymarfer


Cwnstabliaid Gwirfoddol | Heddlu Trafnidiaeth Prydeinig\nStamp amser presennol: 26/05/22 05:57:48\nMae Cwnstabliaid Gwirfoddol ('Gwirfoddolwyr') yn swyddogion gwirfoddol yr heddlu, sy'n rhoi o leiaf 16 awr y mis ar gyfer dyletswyddau plismona. Maent yn gwisgo'r un iwnifform, yn meddu ar yr un pwerau ac yn cyflawni'r un rôl â'n swyddogion heddlu llawn amser, ond yn gwneud hynny'n rhan-amser.\nMae gennym 300 o Gwnstabliaid Gwirfoddol ('Gwirfoddolwyr') wedi'u lleoli yn ein holl gorsafoedd heddlu ledled Cymru, Lloegr a'r Alban. Gan weithio ochr yn ochr â swyddogion llawn amser, mae ein Swyddogion Gwirfoddol yn helpu i ddelio â throseddwyr, cefnogi dioddefwyr troseddau a phobl sy'n agored i niwed, ymgymryd â phatrolau a helpu i gadw ein rhwydweithiau'n ddiogel.\nMae'r patrwm sifftiau yn hyblyg yn dibynnu ar eich argaeledd a gall ffitio o amgylch eich ymrwymiadau gwaith, teulu neu addysgol. Mae rhai cyflogwyr hefyd yn helpu eu staff i fod yn Wirfoddolwyr drwy roi amser iddynt ar gyfer dyletswyddau o dan y Cynllun Plismona â Chymorth Cyflogwyr.\nMae Gwirfoddolwyr yn dod â gwytnwch ychwanegol i'r heddlu a chronfa o swyddogion heddlu ychwanegol i'n helpu i ddarparu gwasanaeth i'n cymunedau yn ogystal â sgiliau a gwybodaeth o'r tu allan i wasanaeth yr heddlu yr ydym wir yn ei werthfawrogi. Bydd y rhai sy'n gwirfoddoli i fod yn Heddwas Gwirfoddol gyda ni yn elwa o hyfforddiant yn y gyfraith, gweithdrefnau'r heddlu, cymorth cyntaf, diogelwch personol a diogelwch trac rheilffordd. Byddwch yn magu mwy o hunanhyder, sgiliau ychwanegol a gwybodaeth ar gyfer eich datblygiad personol ac yn cael y cyfle i wneud gwahaniaeth yn y gymuned.\nAr gyfer Heddlu Gwirfoddol mwy profiadol, rydym yn cynnig amrywiaeth o gyfleoedd datblygu gan gynnwys rolau arwain a chymryd rhan mewn meysydd plismona mwy arbenigol. I'r rhai sydd am ddod yn swyddogion heddlu rheolaidd, mae ymuno â'r Heddlu Gwirfoddol yn rhoi cipolwg ardderchog ar y llu a'r rôl i'ch helpu i benderfynu a hoffech gael gyrfa lawn-amser newydd. Yna rydym yn cynnig llwybr mewnol ar gyfer Cwnstabliaid Gwirfoddol â chymwysterau addas sy'n dymuno dod yn Gwnstabliaid Heddlu.Fodd bynnag, nid dim ond i'r rhai sy'n dymuno dod yn swyddogion heddlu llawn amser yn y dyfodol y mae'r rôl ond gall hefyd fod yn gyfle gwerthfawr i wirfoddolwyr dros y tymor hwy ynddo'i hun.\nHyfforddiant a recriwtio\nMae cyrsiau hyfforddi sylfaenol yn cynnwys cymysgedd o theori ar-lein a hyfforddiant ymarferol wyneb yn wyneb. Mae hyn yn digwydd yn Llundain ar gyfer swyddogion sy'n ymuno â'n swyddi heddlu ledled Cymru a Lloegr ac yn Glasgow ar gyfer y rhai sy'n ymuno â'n swyddi heddlu ledled yr Alban. Mae'r hyfforddiant cam un yn digwydd dros 24 diwrnod yn bersonol gyda sesiynau rhithwir ychwanegol yn ogystal. Fel arfer rydym yn cynnig pum cwrs hyfforddi y flwyddyn yng Nghymru a Lloegr (gan gynnwys un cwrs yn ystod yr wythnos yn unig a phedwar cwrs sy'n cynnwys un bloc o chwe diwrnod o hyfforddiant a naw penwythnos) ac un cwrs bob dwy flynedd yn yr Alban (yn cynnwys un bloc o chwe diwrnod o hyfforddiant a naw penwythnos). Darperir llety i'r rhai na allant gymudo'n ddyddiol i'r hyfforddiant a thelir costau teithio a phrydau bwyd.\nMae cwrs hyfforddi llai ar gael i swyddogion profiadol sy'n dymuno ymuno â ni wrth drosglwyddo o heddluoedd tiriogaethol ledled y DU.\nOs hoffech ymuno â ni fel Heddwas Gwirfoddol, gallwch weld swyddi gwag cyfredol a dod o hyd i ragor o wybodaeth yma.Mae'r broses recriwtio yn cynnwys profion recriwtio cychwynnol (ar gymhwysedd sylfaenol Saesneg a Mathemateg), cyfweliad yn seiliedig ar gymhwysedd, prawf ffitrwydd a phrawf meddygol. Ceir rhagor o fanylion ar wefan gyrfaoedd BTP.\nMae ein Swyddogion Gwirfoddol yn gweithio'n agos ochr yn ochr â swyddogion heddlu rheolaidd fel rhan annatod o'n teulu plismona. Fodd bynnag, er mwyn sicrhau dealltwriaeth o Heddlu Gwirfoddol ar bob lefel o'r heddlu, a chymorth pwrpasol ar gyfer arweinyddiaeth, cymorth a datblygiad y tîm, fel llawer o luoedd, mae gennym strwythur arweinyddiaeth yn Heddlu Gwirfoddol BTP.\nMae'r strwythur arweinyddiaeth yn cynnwys Rhingylliaid Gwirfoddol (lefel gorsaf yr heddlu), Arolygwyr Gwirfoddol (lefel is-adrannol), Prif Arolygwyr Gwirfoddol (lefel ranbarthol), Uwcharolygydd Gwirfoddol a Phrif Swyddog Gwirfoddol (lefel y llu). Mae dyrchafu'n digwydd ar sail pasio arholiad o'r gyfraith a gweithdrefnau'r heddlu a chyfweliadau sy'n seiliedig ar gymhwysedd.\nSwyddogion Gwirfoddol Benyw yn Rhannu Eu Profiadau


maes-e.com • Dangos pwnc - Dileu Cynulliad Llunden\nDileu Cynulliad Llunden\ngan Cardi Bach » Sad 03 Mai 2008 2:58 pm\nPan fo etholiadau Cynulliad Cymru yn cael eu cynnal, drosodd a thro, yn ddi-ffail, ceir galwadau i ddiddymu y Cynulliad oherwydd fod 'turn-out' yn isel, ac mae'r cyfryngau yn fwy na pharod i gyfeirio at 'low turn-out', neu nifer 'siomedig', ac ambell i waith yn rhoi amser i'r Brits yma sydd am weld Cymru yn rhan o Loegr.\nOnd, gyda turn-out o 45% mae'r holl gyfryngau yn dweud fod 'turn-out' yn uchel iawn! A does yna ddim galw am ddiddymu cynluuiad Llunden, a cyhuddiad ei fod yn haen arall o firocratiaeth!\nRe: Dileu Cynulliad Llunden\ngan Macsen » Sad 03 Mai 2008 3:11 pm\nOnd yn Llundain mae'r holl newyddiadurwyr yn byw, felly mae'n fwy pwysig.\nRe: Dileu Llundain\ngan Seonaidh/Sioni » Sad 03 Mai 2008 4:20 pm\nLow turn out? Dim digon yn pleidleisio? Mae dewis - fotio neu beidio - dyna ddemocratiaeth. Ymddengys fod 55% o Lundeinwyr wedi penderfynu am beidio, felly dyna fuddugoliaeth i'r anarchiaid, swn i'n credu. Fel dywedodd Ken Livingstone ei hun ar un adeg (os cofia' i'n iawn), "If voting ever changed anything they'd make it illegal". Hefyd, fel mae'r anarchiaid yn dweud, "Whoever you vote for, the government always gets in". Swn i'n hoffi gweld sustem lle na lenwir seddau oni bai am dros 50% o'r etholwyr yn pleidleisio.\nYn y cynulliadau, ie, gwell eu dileu - a chael seneddau yn eu lle, fel sy gennym ni yn yr Alban, fel sy gan Brydain yn Sain Steffan, fel sy gan Ewrop ym Mrwsel. Hefyd, dw i ddim yn credu mewn maer wedi'w ethol: i mi, mae'r maer yn debyg i'r Cwin, hy lot o pomp & circumstance ond heb bwer. Le na cheir etholiad am y maer, mae'r maer yn cael ei ddethol o blith y cyngoryddion - ac maen nhw'n dewis y cynghorydd sy wedi bod yn gynghorydd am hwy na neb arall ac sy heb wedi bod yn faer. Mae'r swydd yn un ceremonial, a dyna be ddylai hi fod.\ngan krustysnaks » Sad 03 Mai 2008 4:50 pm\nGweler y llun yma o dudalen flaen y BBC - Mayor, Assembly, Councils.\nCynulliad Llundain yn dod o flaen cynghorau gweddill Prydain i gyd!\nPicture 1.png (27.8 KiB) Dangoswyd 1289 o weithiau\ngan Macsen » Sad 03 Mai 2008 5:03 pm\nOnd cofiwch bod Llundain yn le eitha mawr - tair gwaith maint poblogaeth Cymru a 1/6 poblogaeth Lloegr. Ac tra bod sut gwnaeth Joe Bloggs ar gyngor tref Cwm Sgwt o ddiddordeb i'w etholaeth, roedd pwy fyddai maer Llundain o ddiddordeb i'r rhan fwyaf o bobol.\ngan Rhods » Sad 03 Mai 2008 5:10 pm\nDwi yn meddwl bod y Cardi yn dweud rhai pwyntiau teg..\nDo, mi wnath 1/2 miliwn fwy o bobl pleidlesio yn etholiadau'r maer yn Llundain na'r tro diwetha , sydd yn gam ymlaen o ran democratiaeth , dyna beth oedd y cyfryngau yn pwysleisio arni. Ond pam, fel mae'r Cardi yn dweud, bod y cyfryngau yn edrych ar yr ochr negyddol pam yn edrych ar turn out etholidau ein cynulliad ni? Mae'n gwestiwn teg\nO ran canlyniad yr etholiad tho - ffantastig! Da iawn Boris Johnson !!!!!!!


Darganfod dolffiniaid Risso oddi ar arfordir Cymru\nMae gwaith ar y gweill gan arbenigwyr mamaliaid môr i fonitro math unigryw o ddolffin oddi ar arfordir Gogledd Cymru.\nMae Cyfoeth Naturiol Cymru yn gweithio gyda Whale and Dolphin Conservation ar astudiaeth hirdymor o ddolffiniaid Risso o amgylch Ynys Enlli.\nDyma un o blith ychydig o safleoedd o amgylch Prydain lle y gellir gweld y dolffiniaid yn agos at y tir.\nBydd y rhaglen fonitro hon yn para pythefnos, gan gychwyn ddydd Sadwrn 27 Awst, a bydd yn arwain at wybodaeth werthfawr i arbenigwyr Cyfoeth Naturiol Cymru a sefydliadau eraill yn ymwneud ag arferion bwydo’r dolffiniaid a’u rhyngweithio cymdeithasol.\nMae eu pennau crynion a’u creithiau gwyn yn ffordd o wahaniaethu rhyngddynt hwy a dolffiniaid trwyn potel, gan helpu hefyd gyda’r gwaith monitro.\nDywedodd Ceri Morris sy’n arbenigwr ar Famaliaid Môr, Cyfoeth Naturiol Cymru, “Mae bywyd gwyllt yn rhan bwysig o’n hamgylchedd, ein treftadaeth a’n diwylliant yng Nghymru, ac mae’n bwysig inni fonitro rhywogaethau o’r fath er mwyn helpu i’w gwarchod.\n“Fel arfer, mae’n well gan ddolffiniaid Risso ddŵr dwfn, lle y maen nhw’n bwydo ar fôr-lewys ac octopysau. Felly, mae’r ardal hon o amgylch Ynys Enlli, lle y gellir eu gweld yn agos at y tir, yn eithaf prin ym Mhrydain.’\nYn ôl Ceri Morris, “Maen nhw’n cael eu geni’n llwyd, ond wrth iddyn nhw fynd yn hŷn caiff eu cyrff eu gorchuddio â chrafiadau a chreithiau, sy’n ein helpu i’w hadnabod.\n“Rydym yn credu mai’r môr-lewys yw achos y creithiau yma, a’u bod hefyd yn ymddangos wrth i’r dolffiniaid ddod i gysylltiad â dolffiniaid Risso eraill.’\n“Fe fydd rhan o’n gwaith monitro yn cynnwys adnabod dolffiniaid unigol er mwyn gweld a ydyn nhw’n dychwelyd i’r un ardal. Hefyd, gallwn ddarganfod a ydyn nhw wedi cael eu gweld mewn mannau eraill.\nYchwanegodd, “Bydd yr holl wybodaeth a gasglwn yn ein helpu i amcangyfrif faint o ddolffiniaid Risso sydd i’w cael o amgylch Ynys Enlli, a deall pwysigrwydd yr ardal hon i’w harferion bridio a bwydo.”\nOs oes gennych chi ddatganiad neu newyddion am eich sefydliad neu fusnes yna danfonwch y manylion atom ni ac fe wnawn ni rhoi'r gair ar led. E-bostiwch datganiad@lleol.cymru\non 21/03/2018 - 09:38 am


Negeseuon pen-blwydd a Dymuniadau Pen-blwydd\nDymuniadau pen-blwydd Pen-blwydd Dymuniadau Gorau Casglu\nCartrefCysylltwch â Ni\nDymuniadau pen-blwydd Gorau ar gyfer Ffrind gyda Images\nPostiwyd ar Ebrill 24, 2017 gan pulkittrivedi ffrindiau Gwir yn anodd dod o hyd. Mae cael un ffrind gorau eisoes yn fendith fawr. Ni fydd eich ffrind gorau byddwch yn gadael hyd yn oed pan fydd eich lawr. Mae ef / hi yn rhywun y gallwch siarad â nhw pryd bynnag y byddwch yn cael rhai problemau. Dyna pam, pan fydd pen-blwydd eich ffrind gorau yn mynd yn nes rhaid i chi wneud rhywbeth arbennig iddo / iddi.\nMwynhewch pob eiliad o'ch bywyd.\nGan ddymuno i chi ddiwrnod anhygoel gyda phob lwc ar eich ffordd.\nRydych yn haeddu i eistedd yn ôl gyda chlustog o dan eich traed.\nfelly, uchod yn gasgliad diweddaraf o ddymuniadau pen-blwydd i ffrindiau.\nPen-blwydd Dymuniadau For A Friend Mae rownd newydd o farddoniaeth i chi pen-blwydd bob cyfeiriad fyw\nPostiwyd ar Mawrth 9, 2017 gan pulkittrivedi Mae newydd o gwmpas bob cyfeiriad yr ydych yn byw,\nPob eiliad, gall pob eiliad roi Khas chi\nRising haul, Blooming llawn\nRydych yn ei wneud bob dydd Tazgi wireddu llawn\nZindgi Nid Kabi diffyg rhywbeth yn,\nPa oedd gofyn i'r Arglwydd roi popeth i chi\nWish u yn Pen-blwydd Hapus iawn\nPen-blwydd Shayari Pan fyddaf gyda chi, mae fel breuddwyd dod yn wir i mi\nPostiwyd ar Ionawr 19, 2017 gan pulkittrivedi Pan fyddaf gyda chi, mae fel breuddwyd dod yn wir i mi, achos mai chi yw'r cariad mwyaf anhygoel yn y byd! bday hapus, fy sweetie!\nPen-blwydd Dymuniadau For A Friend Mae pob mom yn arbennig, ond ymddiried ynof mae\nPostiwyd ar Rhagfyr 31, 2016 gan pulkittrivedi Mae pob mom yn arbennig, ond ymddiried ynof nid oes mom eraill a all gael eu cymharu â eich nodweddion. Ar y diwrnod arbennig, Rwyf am ddiolch i chi ac yn dymuno pen-blwydd hapus.\nDymuniadau pen-blwydd Ar gyfer Mom Y dyddiau hyn y mis hwn y dyddiad pan fyddaf\nPostiwyd ar Medi 15, 2016 gan pulkittrivedi Y dyddiau hyn y mis hwn y dyddiad pan fyddaf, Rydym felly cariad y pen-blwydd Mahfail haddurno gan, Pob enw Shama KIK rhoi cyfeillgarwch, Teri Surat Smayi fel y lleuad yn y goleuni\nPen-blwydd Shayari Pen-blwydd Hapus Delweddau Cacen\nPostiwyd ar Awst 8, 2016 gan pulkittrivedi Pen-blwydd Hapus Delweddau Cacen. Atalfa 'ii maes mwy o gacen pen-blwydd yn dymuno delweddau, papur wal cael gwybod yn unig ar yma.\nNegeseuon pen-blwydd Efallai y pen-blwydd hwn yn cael ei lenwi gyda llawer o hapus\nPostiwyd ar Awst 3, 2016 gan pulkittrivedi Efallai y pen-blwydd hwn yn cael ei lenwi gyda llawer o oriau hapus a hefyd eich bywyd gyda llawer o ben-blwyddi hapus, sydd eto i ddod. Pen-blwydd hapus.\nPen-blwydd SMS Ar ôl pob dydd Khushi bob nos nos hardd\nPostiwyd ar Mehefin 23, 2016 gan pulkittrivedi Khushi heibio bob dydd\nBob nos nos hardd.\nMae'r ffordd y byddwch yn symud Pdae\nMae blodau o law.\nbywyd peraroglus eich\nYmunwch disgleirdeb sêr eich bywyd\nddiwrnod da daethant amseroedd Hzar yn eich bywyd\nAc rydym yn parhau i ddweud "Pen-blwydd Hapus" bob tro.\nRydym ar eich dymuniadau pen-blwydd\nByddwn gyda'n gilydd byth Jwda\nEich addewid y bydd yn cefnogi am oes\nOnd byddwch hefyd yn dysgu, Y bwriad ydy 'n weithredol ...\nYn dod eich oed i mi ysgrifennu sêr lleuad Du,\nEich pen-blwydd Rwyf Bliss o flodau Mnau,\nMae pob cartref Rwy'n ei gael oddi wrth y byd,\nSajaau yeh mehfil brif haseen har yn nazaaron.\nPen-blwydd Shayari Hey heddiw yn ddiwrnod arbennig i mi oherwydd heddiw\nPostiwyd ar Mehefin 6, 2016 gan pulkittrivedi Hey heddiw yn ddiwrnod arbennig i mi oherwydd heddiw yn ben-blwydd fy ffrind gorau felly yn gadael i ddathlu'r diwrnod, penblwydd hapus.\nPen-blwydd Dymuniadau For A Friend Yahi dua Karta hu khuda se\nPostiwyd ar Mai 17, 2016 gan pulkittrivedi Yahi dua Karta hu khuda se, aapki zindigi mein Koi Gam na ho, Flashback y filltir khusiyan hazaro, Unmei chahe na shaamil Hum ho….\nPen-blwydd Shayari Post llywio\nSwyddi diweddar Dymuniadau pen-blwydd Gorau ar gyfer Ffrind gyda Images\nMae rownd newydd o farddoniaeth i chi pen-blwydd bob cyfeiriad fyw\nPan fyddaf gyda chi, mae fel breuddwyd dod yn wir i mi\nMae pob mom yn arbennig, ond ymddiried ynof mae\nY dyddiau hyn y mis hwn y dyddiad pan fyddaf\nArchifau Ebrill 2017\nCategorïau 13Dymuniadau Pen-blwydd fed\nNegeseuon Pen-blwydd hwyr\nDymuniadau pen-blwydd hwyr\nPen-blwydd Dymuniadau gyfer Brother\nPen-blwydd Dymuniadau For A Friend\nDymuniadau pen-blwydd ar gyfer Modryb\nDymuniadau pen-blwydd Ar gyfer Brother\nPen-blwydd Dymuniadau gyfer Cousin\nPen-blwydd Wishes Ar gyfer Merch\nDymuniadau pen-blwydd Ar gyfer Dad\nPen-blwydd Dymuniadau gyfer Merch yn gariad\nPen-blwydd Wishes Ar gyfer Husband\nDymuniadau pen-blwydd Ar gyfer Mom\nDymuniadau pen-blwydd Ar gyfer Chwaer\nDymuniadau pen-blwydd Ar gyfer Son\nDymuniadau pen-blwydd Ar gyfer Uncle\nDymuniadau pen-blwydd Ar gyfer Wife\nDymuniadau pen-blwydd yn Hindi\nNegeseuon n ddigrif Pen-blwydd\nDymuniadau pen-blwydd yn 16 Hapus\ncerddi pen-blwydd hapus\nDymuniadau Pen-blwydd Hapus\nDiolch i chi am dymuniadau pen-blwydd\n© 2017 Dymuniadau pen-blwydd. Cedwir pob hawl.\nRhwbiwch gan aThemes


Paratoi’r Poteli Gwydr – Rhodri Price\nParatoi’r Poteli Gwydr\nPosted on January 27, 2016 February 19, 2017 by Rhodri Price\nAr ôl derbyn y briff bu rhaid i pob unigolyn o fewn ein grŵp casglu poteli gwydr. Bu rhaid i’r poteli gwydr yma fod yn crwn a gwag, er mwyn torri’n hanner. Ar ôl casglu digonedd o poteli bu rhaid i ni fel grŵp mynd trwy proses ofalus o torri’r poteli. Bu’n rhaid:\nTynnu’r labeli oddi ar y boteli\nMarcio lle oedd y botel am cael yw thorri\nTywallt dŵr berwedig ar y marc gan troi’r botel\nTywallt dŵr oer ar y marc gan troi’r botel tan i’r botel\ntorri yn dau rhan.\nAr ôl i’r boteli cael yw thorri, bu’n rhaid i ni sicrhau bod gwaelod y boteli yn llyfn. Fe wnaethom ni sicrhau hyn gan defnyddio papir sandio, gradd 240. Oedd hyn yn lleihau’r siawns o cael anaf ac yn meddwl ein fod ni’n medru trîn y boteli yn haws.\nCategories: Field, Level 4 Field\nPreviousCyflwyniad Grŵp Maes Cydweithredol – Y Briff


Annog y cyhoedd i beidio gwastraffu adnoddau ”hollbwysig” – MônFM\nAnnog y cyhoedd i beidio gwastraffu adnoddau ”hollbwysig”\nHome / English • MônFM • Newyddion / Annog y cyhoedd i beidio gwast …\nBy Gareth Joy Ebrill 22, 2020 English, MônFM, Newyddion\nMae trigolion Ynys Môn wedi cael eu rhybuddio i fod yn gyfrifol a pheidio â rhoi straen ychwanegol ar wasanaethau cyhoeddus sydd eisoes dan bwysau.\nYn ôl y cyngor sir, mae staff yn gorfod ymateb i nifer gynyddol o ddigwyddiadau tipio anghyfreithlon yn ogystal â choelcerthi anghyfreithlon a chwynion am niwsans sŵn – pan ddylai’r rhan fwyaf o adnoddau’r awdurdod fod yn cael eu defnyddio i ganolbwyntio ar yr ymateb i’r achosion Coronafeirws.\nDyweddod y Cynghorydd Richard Dew, aelod portffolio gwarchod y cyhoedd: ”Mae hwn yn gyfnod heriol i ni i gyd ac rydym yn deall bod pawb dan bwysau ychwanegol sylweddol.”\n”Mae troseddau gwastraff fel y rhain yn bryder cenedlaethol cynyddol, ac yn anffodus rydym wedi gweld cynnydd mewn tipio anghyfreithlon, coelcerthi a chwynion sŵn yn Ynys Môn yn ystod yr ychydig wythnosau diwethaf.”\n”Mae ein hadnoddau eisoes dan bwysau difrifol ac mae’r lleiafrif sy’n gadael gwastraff yn anghyfreithlon ar ein ffyrdd ac yn y cefn gwlad yn cael effaith andwyol ar wasanaethau’r cyngor.”\n”Byddwn yn annog pawb i ymddwyn yn gyfrifol yn ystod yr amseroedd anodd hyn ac i gadw unrhyw wastraff ychwanegol nad yw’n addas ar gyfer y casgliadau gwastraff gweddilliol neu ailgylchu nes bod y gwasanaethau arferol yn ailddechrau ac i ymatal rhag cynnal partïon a chynnau coelcerthi.”\n”Gall coelcerthi, yn benodol, p’un a ydyn nhw mewn gardd gefn neu adeilad masnachol, waethygu cyflyrau iechyd pobl o bob oed; gan gynnwys asthma a chyflyrau sy’n gysylltiedig ag anadlu; yn enwedig Covid-19.”\nYchwanegodd y Cynghorydd Bob Parry, aelod ar gyfer gwastraff: ”Mae tipio anghyfreithlon yn falltod ar dirwedd yr ynys ac mae’n rhywbeth yr ydym ni fel awdurdod, yn ogystal â thrigolion, yn teimlo y dylid delio ag ef.”\n”Fodd bynnag, yn ystod y cyfnod heriol hwn mae’n rhaid i’r cyngor ganolbwyntio ei adnoddau ar wasanaethau hanfodol er mwyn amddiffyn a chynorthwyo’r bobl fwyaf bregus yn ein cymunedau.”\n”Rydym yn ffodus iawn i fyw mewn amgylchedd mor brydferth ac mae mwyafrif y trigolion yn ei barchu ac yn gweithredu’n gyfrifol. Fodd bynnag, mae yna rai unigolion sy’n tipio’n anghyfreithlon ac sy’n cynnig gwasanaethau anghyfreithlon ar gyfer cael gwared ar wastraff.”\n”Er ein bod ni’n cydnabod bod hwn yn amser rhwystredig i’n trigolion, mae talu am wasanaethau o’r fath yn anghyfreithlon ac fe allai arwain at gyhuddiadau troseddol.”\n”Rhaid i unrhyw un sy’n darparu gwasanaethau cael gwared ar wastraff fod â thrwydded cludwr gwastraff.”\n”Rhaid iddynt hefyd fedru darparu derbynneb a ddylai ddangos bod y gwastraff yn mynd i safle trwyddedig. Os na all y darparwr ddarparu’r wybodaeth hon, dylai trigolion hysbysu’r Cyngor Sir ar unwaith.”\nYchwanegodd Richard Dew: ”Mae’r cyngor sir yn gweithio’n ddiflino i gynnal ein gwasanaethau hanfodol a diogelu’r rhai mwyaf bregus yn ein cymunedau.”\n”Ni fyddwn yn goddef unrhyw ymddygiad anghyfreithlon neu wrthgymdeithasol a byddem yn ddiolchgar pe gallai trigolion weithio gyda ni a chwarae eu rôl wrth warchod ein cymunedau.”\nOs oes gan unrhyw un unrhyw bryderon ynghylch tipio anghyfreithlon, niwsans sŵn neu goelcerthi gardd, cysylltwch â’r Cyngor Môn ar 01248 750 057.\nAm ragor o fanylion ar wasanaethau yn ystod yr achosion Covid-19, ewch i wefan Cyngor Sir Ynys Môn.\nRhybudd yn erbyn dwyllwyr Coronafeirws\nGalw ar wirfoddolwyr i gefnogi i ffermwyr


Caerphilly - Arweinydd y Cyngor yn croesawu adborth cadarnhaol gan Gomisiynydd Cenedlaethau'r Dyfodol\nNewyddion Newyddion Awst 2020 Arweinydd y Cyngor yn croesawu adborth cadarnhaol gan Gomisiynydd Cenedlaethau'r Dyfodol\nMae Arweinydd Cyngor Bwrdeistref Sirol Caerffili wedi croesawu adborth cadarnhaol ar ei rôl wrth helpu i gyflawni Deddf Llesiant Cenedlaethau'r Dyfodol.\nMae'r Cynghorydd Philippa Marsden wedi gwneud y datganiad mewn ymateb i lythyr a dderbyniwyd gan Sophie Howe, Comisiynydd Cenedlaethau'r Dyfodol yng Nghymru, sy'n dyfynnu sawl enghraifft arfer dda sy'n cael eu cyflwyno gan Fwrdeistref Sirol Caerffili a'i phartneriaid, yn ogystal â chanfyddiadau allweddol yn genedlaethol.\n“Rydym yn croesawu’r Adroddiad Cenedlaethau’r Dyfodol cyntaf a llythyr cysylltiedig gan y Comisiynydd sy’n tynnu sylw at beth o’r gwaith rhagorol sy’n cael ei gyflawni yn y Fwrdeistref Sirol mewn perthynas â’r Ddeddf.” dywedodd y Cynghorydd Marsden.\nMae'r adroddiad yn myfyrio ar y ffordd y mae Bwrdd Gwasanaethau Cyhoeddus Caerffili wedi newid ei ffordd o weithio yn fawr, trwy gymryd dull cydweithredol wedi'i seilio ar le i ganolbwyntio ar wasanaethau mewn ardaloedd o amddifadedd uchel fel Parc Lansbury.\nYn ogystal, mae'r adroddiad hefyd yn rhoi clod i'r ffordd y mae'r Cyngor wedi ymgorffori buddion cymunedol yn ei raglen Safon Ansawdd Tai Cymru gwerth £260 miliwn; gan arwain at ddarparu cyfleoedd hyfforddi, 44 o leoliadau gwaith, 114 o swyddi parhaol a 58 o brentisiaethau sydd wedi'u creu gyda'r gwasanaeth mewnol, contractwyr allanol a phartner cyflenwi'r Cyngor.\nRoedd yr adroddiad hefyd yn llongyfarch y Cyngor ar ei ddyfarniad o statws hyrwyddwyr di-blastig ‘Surfers against Sewage’ ar gyfer ei adeilad yn Nhŷ Penallta, ynghyd â ‘Statws Cymeradwy Di-blastig’. Cyfeiriwyd hefyd at waith ar y gweill i gyflawni Strategaeth Isadeiledd Gwyrdd i lywio datblygiad Parc Rhanbarthol y Cymoedd.\nRoedd sgiliau a threftadaeth yn enghreifftiau cadarnhaol allweddol eraill a nodwyd yn yr adroddiad, a derbyniodd y Cyngor £100,000 gan Gronfa Her Economi Sylfaen Llywodraeth Cymru. Defnyddir y grant i gysylltu cyfleoedd ar gyfer datblygu sgiliau adeiladu, adfer a chadwraeth â diogelu asedau cymunedol diwylliannol, twristiaeth a threftadaeth sydd ‘mewn perygl’. Canmolwyd canolbwynt y Cyngor ar ddigidoleiddio a sgiliau'r dyfodol hefyd.\nAeth y Cynghorydd Marsden ymlaen i ddweud, “Mae Deddf Llesiant Cenedlaethau'r Dyfodol wrth wraidd penderfyniadau'r Cyngor. Mae cynnwys cymaint o'n mentrau fel arfer gorau yn yr adroddiad yn dangos bod Caerffili nid yn unig yn cyflawni ei ddyletswydd mewn perthynas â'r Ddeddf, ond yn wirioneddol yn ei hymgorffori yn ein busnes dydd i ddydd.”


Dewiswyd dau fyfyriwr o Brifysgol Cymru Y Drindod Dewi Sant, Llanbedr Pont Steffan i arddangos eu posteri yn y digwyddiad ‘Posters in Parliameent’ a gynhaliwyd yn San Steffan y mis hwn.\nCharlotte Stone gyda'r Athro Cysylltiol Ralph Häussler yn y digwyddiad yn San Steffan\nRoedd y digwyddiad hwn yn rhan o Gynhadledd Ymchwil Israddedig Prydain (BCUR), clymblaid agored o brifysgolion sydd wedi ymrwymo i annog diwylliant cenedlaethol o ymchwil israddedig sy'n dod â detholiad o rai o'r ymchwil israddedig gorau o bob cwr o'r DU at ei gilydd. Dewiswyd dros 60 o fyfyrwyr o brifysgolion ledled y DU i arddangos posteri o'u gwaith ymchwil israddedig yn Nhŷ'r Cyffredin lle cawsant gyfle i gyflwyno eu canfyddiadau.\nRoedd Charlotte Stone a Rebecca Calder, myfyrwyr sy’n astudio gyda Phrifysgol Cymru Y Drindod Dewi Sant yn Llambed, ymhlith y rhai a gafodd eu dewis i arddangos eu gwaith - y ddwy ohonynt yn astudio ar gyfer gradd yn y Clasuron. Yr unig fyfyrwyr o Gymru I gael eu dewis i gymryd rhan yn y digwyddiad roedd Charlotte a Rebecca wrth eu bodd o gael y cyfle i drafod eu hymchwil gydag Aelodau Seneddol, Swyddogion Polisi a’u cyfoedion mewn digwyddiad mor uchel ei broffil.\n“Mae cyflwyno fy ymchwil fy hun yn y Senedd wedi bod yn brofiad gwerthfawr iawn,” meddai Charlotte. “Mae wedi fy herio i wneud fy nghanfyddiadau yn hygyrch i bobl nad ydynt yn arbenigwyr ac esbonio perthnasedd fy ymchwil y tu hwnt i'm disgyblaeth fy hun. Roedd cysylltu'r cwestiwn o darddiad, swyddogaeth a hunaniaeth duwiau Rhufeinig-Celtaidd â chwestiynau am gyfnewid crefyddol a hunaniaeth ledled Ewrop yn amserol iawn ychydig wythnosau cyn Brexit, a dyna pam roedd tipyn o ddiddordeb yn fy mhoster. Roedd y poster yn rhan o aseiniad gwaith cwrs yn wreiddiol. Fodd bynnag, roedd yn rhaid i mi wneud diwygiadau sylweddol i wella ei ansawdd ymhellach sydd wedi gwthio fy sgiliau ymchwil i lefel gwahanol.”\nRebecca Calder gyda'r Athro Cysylltiol Ralph Häussler yn y digwyddiad yn San Steffan\nRoedd y posteri a arddangoswyd gan y myfyrwyr yn rhan o broses addysgu bloc pedair wythnos a gynlluniwyd gan Ralph Häussler sy'n archwilio crefydd Geltaidd mewn dull amlddisgyblaethol ac Ewropeaidd gyfan. O fewn y bloc pedair wythnos hwn, cynhaliodd pob myfyriwr eu prosiect ymchwil annibynnol eu hunain ar dduwies neu dduw Celtaidd o'u dewis. Mae'r Athro Cyswllt Häussler, Uwch Ddarlithydd mewn Hanes ac Archaeoleg Rufeinig yn Y Drindod Dewi Sant, yn falch iawn o'i fyfyrwyr ac mae'n falch iawn eu bod wedi'u dewis i arddangos eu gwaith:\n“Roeddwn wrth fy modd bod Charlotte a Rebecca wedi cael eu dewis i drafod eu gwaith yn Nhŷ'r Cyffredin. Mae gennym draddodiad cryf yn y Drindod Dewi Sant yma yn Llambed am hyrwyddo ymchwil israddedig ynddo'i hun. Roedd yn ddigwyddiad gwych a chawsom gyfle i gyfarfod â nifer o fyfyrwyr, cydweithwyr academaidd ac ASau o bob cwr o'r DU.\nRoedd yn brofiad ardderchog i Charlotte a Rebecca a gyflwynodd eu hymchwil annibynnol yn seiliedig ar eu modiwl 2il a 3edd flwyddyn "Crefyddau Rhufeinig-Celtig" yn nhymor y Nadolig 2018. Gwnaethant waith amlddisgyblaethol diddorol, gan edrych ar 'Dduwiau Celtaidd' mewn persbectif diachronig, o gyfnodau cyn-Rufeinig i'r Oesoedd Canol. Roedd llawer o ddiddordeb yn eu posteri yn ystod y digwyddiad ac roedd Charlotte yn un o ffefrynnau'r beirniaid ond, yn y diwedd, aeth y wobr gyntaf i boster gwyddoniaeth! Fodd bynnag, roedd yn ddiwrnod gwych i bawb a gobeithiwn fod yno eto'r flwyddyn nesaf. ”\nCynrychiolodd yr Athro Cyswllt Thomas Jansen, Uwch-ddarlithydd mewn Astudiaethau Tsieineaidd, y Brifysgol yn y digwyddiad hefyd. Ychwanegodd:\n“Mae Cyfadran y Dyniaethau a'r Celfyddydau Perfformio yn rhoi pwys mawr ar fyfyrwyr yn datblygu sgiliau ymchwil yn gynnar yn eu gyrfaoedd academaidd. I'r perwyl hwn rydym yn mynychu digwyddiadau fel Posteri yn y Senedd yn rheolaidd neu Gynhadledd Prydain ar gyfer Ymchwil Israddedig. Mae cyflwyno eu gwaith yn gyhoeddus yn rhoi grym mawr i fyfyrwyr; mae'n rhoi hyder iddynt yn eu galluoedd eu hunain ac yn sicrhau eu bod yn rheoli eu dysgu eu hunain, dau werth yr ydym yn eu gwerthfawrogi yn ein haddysg israddedig. Mae gweld ein myfyrwyr yn llwyddo mewn digwyddiadau o'r fath yn gadarnhad gwych o'r gwaith rhagorol sy'n cael ei wneud ar draws y disgyblaethau yn y Drindod Dewi Sant. ”


Our partnership with LABC means we can provide the combined technical expertise of nearly 4,000 surveyors to support your structural warranty and building control needs.\nA structural warranty is a key element of any new build project to ensure quality from foundation level to practical completion, which is why we offer a streamlined process from application through to the issuing of your certificate.\nCrynodeb o'n gwarantau adeileddol\nGwarant Cartrefi Newydd\nMae benthycwyr mwyaf y DU i gyd yn derbyn hon, ac mae'n helpu adeiladwyr i werthu eu datblygiad newydd yn haws.\nGwarant Tai Cymdeithasol\nGwarant am hyd at 12 mlynedd ar dai fforddiadwy neu dai rhanberchnogaeth newydd i ddiogelu cymdeithasau tai a'u tenantiaid.\nGwarant Rhentu Preifat\nGwarant am hyd at 12 mlynedd ar eiddo rhentu pwrpasol i roi sicrwydd a diogelwch i'r datblygwr neu'r buddsoddwr, gan gynnwys colli rhent* a llety wrth gefn.\nGwarant sydd wedi'i chynllunio'n benodol i bobl sy'n adeiladu cartref eich breuddwydion. Yn ogystal â rhoi diogelwch a thawelwch meddwl, gellir defnyddio'r polisi 10 mlynedd i sicrhau taliadau fesul cam gan fenthycwyr.\nGwarant Adnewyddu Stoc\nAmddiffyn cyllideb cynnal a chadw'r adeiladwr/datblygwr rhag y risg o ddiffygion yn y dyfodol wrth uwchraddio stoc o dai sy'n bodoli.\nGwarant Gwerth Uchel\nGwarant i gynlluniau mawr â gwerth uchel sy'n rhoi'r amddiffyniad gorau ar y farchnad o ran cyfyngiadau ariannol, trosglwyddo risg llawn ac ansolfedd.\nGwarant Tai wedi'u Cwblhau\nGwarant i eiddo sydd wedi'i gwblhau ond lle nad oes gwarant ar waith eisoes e.e. os yw amgylchiadau hunanadeiladwr wedi newid gan olygu bod angen gwarant nawr i werthu'r tŷ.\nAmddiffyn perchenogion neu ddatblygwyr safleoedd masnachol rhag diffygion a allai fod yn gostus.\nMae ein holl gynhyrchion wedi’u tanysgrifennu gan yswirwyr gradd ‘A’ ac yn cael eu derbyn gan holl brif fenthycwyr y DU.\nI gael mwy o wybodaeth neu i gael dyfynbris ar gyfer gwarant, cysylltwch â ni dros y ffôn neu drwy ebost.\nRydym hefyd yn cynnig y gwasanaethau hyn i chi\nLABC offers a range of consultancy services including fire risk assessments, building control, acoustics testing, air pressure testing, energy and sustainability services.


Addasu parcio canllawiau dangosydd cyflenwyr & gweithgynhyrchwyr & ffatri-disgownt cyfanwerthu parcio canllawiau dangosydd-Wanbo\nCartref > Cynnyrch > Dangosydd canllawiau parcio\nBydd y Dangosydd Ysgafn, a osodir ym mlaen pob man parcio ac o dan reolaeth uniongyrchol canfodydd parcio ultrasonic, yn dangos gwahanol liwiau yn ôl gorchmynion y synhwyrydd. Pan nad oes car yn y man parcio, mae'r golau dangosydd yn wyrdd. ...\nGoleuadau Lot Parcio LED\nGolau Dangosydd Bydd y Dangosydd Ysgafn, a osodir ym mlaen pob man parcio ac o dan reolaeth uniongyrchol canfodydd parcio ultrasonic, yn arddangos gwahanol liwiau yn ôl gorchmynion y synhwyrydd. Pan nad oes car yn y man parcio, mae'r golau dangosydd yn...\nMae Dangosydd Ysgafn yn cael ei osod 1.5m-4.0m dde uwchben y lle parcio. Cynghorir bod uchder y gosodiad yn 2.5m. Gosodir y synhwyrydd mewn man parcio. Mae'r Dangosydd Ysgafn wedi'i osod 2.5m i ffwrdd o'r synhwyrydd i gyfeiriad...\nDangosydd LED Lle Parcio Ansawdd Uchel\nGosodir Synhwyrydd S-ffit-S a minyddydd Ysgafnydd Sensor a Golau Dangosydd 1.5m-4.0m yn uwch na'r lle parcio. Cynghorir bod uchder y gosodiad yn 2.5m. Gosodir y synhwyrydd mewn man parcio. Mae'r Dangosydd Ysgafn wedi'i osod...\n● Gosod Dangosydd Golau Mae'r Golau Dangosydd wedi'i osod yn union uwchlaw'r llinell barcio. Ei uchder gosod yw 1.5M-4.0M. Yr uchder gosod a gynghorir yw 2.5M.\nFel un o brif parcio canllawiau dangosydd gweithgynhyrchwyr a chyflenwyr yn Tsieina, rydym yn darparu gwasanaethau personol a cyfanwerthu gorau gyda phris cystadleuol. Os gwelwch yn dda fod yn dawel i brynu dangosydd canllawiau parcio disgownt yn ein ffatri.


Gwobrau’n dathlu bydwragedd ledled Cymru\nDydd Gwener 6 Mai 2022, 12:07\nAr Ddiwrnod Rhyngwladol y Fydwraig (5ed Mai), ymunodd Sue Tranka, Prif Swyddog Nyrsio Cymru, â thimau bydwreigiaeth ym Mwrdd Iechyd Prifysgol Caerdydd a’r Fro i ddathlu bydwragedd ledled Cymru a chyhoeddi enillwyr diweddaraf ei gwobrau rhagoriaeth newydd.\nYmwelodd Sue â Chanolfan Gydweithredol Sefydliad Iechyd y Byd ar gyfer Datblygu Bydwreigiaeth, cyn ymweld ag Ysbyty Athrofaol Cymru.\nY rhai a dderbyniodd wobrau rhagoriaeth y Prif Swyddog Nyrsio oedd -\nDonna James o Fwrdd Iechyd Prifysgol Caerdydd a’r Fro; y fydwraig ddigidol gyntaf yn y bwrdd iechyd. Ers dod i’r swydd mae Donna wedi trawsnewid gwasanaethau a chynyddu diogelwch i deuluoedd drwy wella cyfathrebu rhyngddynt a’r gwasanaeth. Mae Donna yn rhaglennydd hunanddysgedig, ac mae’r system atgyfeirio beichiogrwydd electronig a adeiladwyd yn ystod pandemig COVID wedi arwain at fynediad cyflymach a mwy cyfleus at ofal mamolaeth. Mae hefyd yn arbed llawer o amser i staff.\nTîm profedigaeth Snowdrop o Fwrdd Iechyd Prifysgol Betsi Cadwaladr, sy’n cynnwys Lucy Dobbins, Sarah Griffith a Jan Garrod. Dyma dîm arbenigol o fydwragedd sy’n darparu cymorth amhrisiadwy mewn profedigaeth i rieni a theuluoedd sy’n colli baban yn ystod beichiogrwydd neu ar ôl rhoi genedigaeth yn y Gogledd. Mae’r tîm yn derbyn atgyfeiriadau gan wasanaethau gynaecoleg, mamolaeth a newyddenedigol ac yn cynnig cymorth hanfodol i deuluoedd sydd wedi profi colled ar unrhyw adeg, gan gynnwys marw-enedigaeth, terfynu beichiogrwydd am resymau meddygol a marwolaeth newyddanedig hyd at 28 diwrnod oed. Gall hyn gynnwys cymorth emosiynol, gwybodaeth i rymuso rhieni i lywio’r elfennau ymarferol o ymdopi â cholled, a hyd yn oed cefnogi teuluoedd drwy’r daith anodd o ymchwiliadau gyda’r offeryn adolygu Marwolaethau Amenedigol.\nCyhoeddodd Sue hefyd y wobr bydwreigiaeth ar gyfer Gwella Ansawdd mewn Gwasanaeth ar y cyd â Choleg y Bydwragedd Brenhinol Cymru. Yr enillydd oedd tîm addysg bydwreigiaeth aml-sefydliadol, a oedd yn cynnwys Nicky Court, Helen Etheridge, Elizabeth Rees a Suzie Moore. Dangosodd y fenter gydweithio rhwng Prifysgol Abertawe a dau Fwrdd Iechyd prifysgol. Nod y fenter oedd cefnogi a magu hyder myfyrwyr a chydweithwyr proffesiynol drwy roi sgiliau bydwreigiaeth wrth wraidd eu hymarfer. Datblygwyd addysg ryngddibynnol ar gyfer bydwragedd y dyfodol a chynhaliwyd gweithdy cydweithredol i wella sgiliau bydwragedd wrth gefnogi genedigaeth ffisiolegol. Mae’r fenter hon wedi helpu myfyrwyr a staff i gael profiadau gwell o fewn ymarfer clinigol a’r menywod i gael profiadau geni mwy cadarnhaol.\nYn ymuno â Sue yn y gwobrau cyntaf o’u math oedd Karen Jewell yn ei hymgysylltiad cyntaf o dan ei theitl newydd, sef Prif Swyddog Bydwreigiaeth Cymru.\nMae Karen Jewell wedi cael gyrfa hir mewn amrywiaeth o rolau ar draws y GIG gan gynnwys bod yn fydwraig ymgynghorol ac mae wedi arwain y polisi mamolaeth yn Llywodraeth Cymru ers mis Tachwedd 2016.\nYn ogystal ag arwain ar wasanaethau mamolaeth, Karen hefyd yw’r arweinydd proffesiynol ar gyfer ymweliadau iechyd, nyrsio mewn ysgolion a nyrsio plant cymunedol. Mae’n canolbwyntio’n frwd ar y blynyddoedd cynnar a phlant a sicrhau bod polisi a gwasanaethau iechyd yn gweithio gyda’i gilydd i hyrwyddo’r dechrau gorau mewn bywyd.\nDywedodd y Prif Swyddog Nyrsio, Sue Tranka: “Mae rôl y Prif Swyddog Bydwreigiaeth yn cryfhau ein hymrwymiad i’r proffesiwn. Mae bydwragedd yn chwarae rhan hanfodol ym mywydau teuluoedd ac rwy’n falch o gael Karen yn y rôl hon. Rwy’n edrych ymlaen at barhau i weithio’n agos gyda hi wrth inni edrych i’r dyfodol ar gyfer gofal nyrsio a bydwreigiaeth yng Nghymru.”\nDaw’r newid teitl hwn ar adeg pan fo’r nifer uchaf erioed o bobl yn hyfforddi yng Nghymru i ddod yn fydwragedd. Ers 2016 mae lleoedd hyfforddi bydwreigiaeth bron wedi dyblu. Mae Llywodraeth Cymru hefyd yn buddsoddi i wella rhaglenni ymhellach a darparu gwasanaethau mamolaeth diogel a theg o ansawdd i deuluoedd yng Nghymru.\nWrth sôn am y newid, dywedodd Prif Swyddog Bydwreigiaeth Cymru, Karen Jewell: “Rwyf wrth fy modd bod gan Gymru Brif Swyddog Bydwreigiaeth yn swyddogol ac rwy’n teimlo’n freintiedig i wasanaethu teuluoedd Cymru a’m cydweithwyr o dan y teitl hwnnw. Mae gwasanaethau mamolaeth yn ffocws allweddol o fewn blaenoriaethau’r Prif Swyddog Nyrsio ac mae gennym lawer o gyfleoedd o’n blaenau i weithredu’r weledigaeth ar gyfer y dyfodol a chyflawni’r gwasanaethau mamolaeth diogel ac effeithiol o ansawdd da yng Nghymru y dylai pob teulu eu disgwyl a’u derbyn.”


Cynnyrch Cat Southall - Wicid\nHafan » newyddion a safbwyntiau » Cynnyrch Cat Southall\nBy Wicid_impoter - Mawrth 27 2013 2466\nUn tro, cyn dyddiau tiwnio awto a iTunes, roedd Gwlad y GÃ¢n yn cael ei reoli gan Dduwiau – Duwiau oedd yn rhannu un weledigaeth. Gweledigaeth o ganeuon oedd yn dweud llawer, alawon oedd yn adrodd chwedlau oedd yn fwy gwyllt na dy ffantasi fwyaf beiddgar, recordiau oedd yn atgofio dreigiau rhuog a ffrwydradau tanbaid o’r anhygoel. Yn arfog gyda riffiau sy’n rhwygo’r gwt a swm brwnt o chwistrellydd gwallt, roedd y cerddorion yma yn stormio Top Of The Pops gyda’r cysyniad mwyaf eofn adnabwyd gan ddyn; yr Albwm Cysyniad (Concept).\nOnd, nid oedd hyn i fod. Roedd albymau oedd yn cael eu gwneud i gael eu gwrando arnynt o’r cychwyn i’r diwedd yn wynebu eu marwolaeth anamserol gyda chyflwyniad ‘Shuffle’, a pan roedd caneuon yn gallu cael eu prynu yn unigol, roedd y cysyniad o’r Albwm Cysyniad wedi’i dynghedu am byth. Sut gallai’r chwaraewr record ffyddlon, lychlyd gystadlu gyda’r MP3, pwy feiddia’i sialensio Steve Jobs, a beth allwn ni wneud am ddymchwel Top Of The Pops? Roedd hi’n hen bryd ildio i dechnoleg oedd yn symud yn ei flaen, a dim ond edrych yn Ã´l i wylo yn y tywyllwch am amseroedd mwy syml.\nOnd yna, trwy’r tywyllwch daw golau llachar. Galwai rhai hi’n wallgof, rhai eraill yn chwyldroadol, ond i’r dref syml AberdÃ¢r un enw sydd ganddi: Cat. Gyda gwallt mwy disglair na’r haul mwyaf disglair ac ysbryd sydd yn rhoi eraill yn y cysgod, nid oedd amheuaeth yn meddwl neb os bydda unrhyw un yn gallu achub ni o gyfnodau tywyll Cerddoriaeth Fodern oedd yn ein hwynebu, hi oedd yr un.\nMae Cat yn cyflwyno The Cat Southall Product, ac addewid. Addewid i ddychwelyd yr Albwm Cysyniad, trwy bÅµer ei hunan arall ffyddlon a chefnogaeth byddin ei hun. Mae Cat a Byddin Cat, yn barod i ddadorchuddio’r peth nesaf mawr, ac mae popeth yn cychwyn ar Fawrth 30, 2013.\nMae Cat, golygydd cyntaf WICID.tv a rhan orchmynnol o DÅµr CLIC, yn barod. Gyda help ei byddin ffyddlon, mae Cat yn lansio ei phrosiect unigol yng Nghlwb Ifor Bach ar Fawrth 30, am 8:30yh, gyda chefnogaeth gan y ffefrynnau CLIC Eric Unseen.\nGad i Cat gyflwyno ti i’r Ryfeddol Ferch sef Nancy Neuron, sydd yn addo achub y blaned o’r ofn oedd un tro yn atal hi, bellach yn cael ei wneud yn realiti gan Dr Lukas Vent a’i fyddin o Steambots. Dyma’r noson ddaw a Nancy yn fyw, y noson gallai newid popeth i gerddoriaeth. Wyt ti’n beiddio cofrestru i mewn i Fyddin Cat?\nTyrd draw i Glwb Ifor Bach ar 30 Mawrth. Drysau yn agor am 8:30yh, tocynnau yn £4 a gall archebu nhw yn y Clwb mor fuan Ã¢ heddiw. Cer i acatsouthallproduct.com i ddysgu mwy.\nAdolygiad: A Cat Southall Product\nDELWEDD: Cat Southall


BBC - Y Brenin Arthur\nStori Brenin chwedlonol Camelot, y Brythoniaid a'r teyrnasoedd Celtaidd a'i gysylltiadau gyda Gogledd Ddwyrain Cymru. Mae ei chwedl wedi goroesi am dros bymtheg canrif. Beth yw'r rheswm am apel oesol y Brenin Arthur?\nTybir i Frenin y Rhamantau Arthur gael ei eni yng Nghernyw yn y 5g er iddo lywodraethu o Gaerwynt a'i gladdu yn Glastonbury. Ond ymhell cyn bod sôn am y rhamantau canoloesol hyn, fe gysylltid Arthur â sawl lle yng Nghymru meddai Scott Lloyd, arbenigwr ar Hanes Cymreig y Brenin hwn.\nYng Ngogledd Ddwyrain Cymru, mae yna sawl safle yn gysylltiedig ag enw Arthur. Un o'r rhai enwocaf ydy Maen Huail yn Rhuthun. Yn ôl y traddodiad, roedd dyn or enw Huail mewn cariad gyda'r un ferch ag Arthur ac fe frwydrodd y ddau amdani hi. Niweidwyd Arthur a thynnodd Huail lw na fyddai'n cyfeirio byth eto at y digwyddiad.\nYn ddiweddarach roedd Arthur yn dawnsio ar achlysur o ddathlu yn Rhuthun ac roedd Huail yn gwylio a dywedodd am Arthur y byddai'n dawnsio'n iawn oni bai am y cloffni! Roedd Arthur mor flin bod Huail wedi torri'r llw nes iddo dorri ei ben ar garreg gyfagos. A dyma'r garreg a adnabyddir heddiw fel Maen Huail a gellir gweld y garreg ar y sgwâr yn Rhuthun.\nMae'r un stori yn cyfeirio at lys Arthur yng Nghaerwys ger Treffynnon ac at gapel sef Capel y Gwial yn Nannerch ger yr Wyddgrug, safle sydd bellach ar goll.\nLlun cyfnod o'r Brenin Arthur\nAr ochr y ffordd ger Loggerheads Country Park ger yr Wyddgrug, mae carreg a adnabyddir fel Carreg Carn March Arthur sydd yn ôl y sôn yn dangos ôl carn un o geffylau Arthur wrth iddo neidio o graig er mwyn dianc rhag y Saeson.\nYn y bryniau uwchben Llansannan, ger Dinbych, mae yna safle cerrig go drawiadol o'r enw Bwrdd Arthur a gellir gweld safle arall o'r un enw ym mynyddoedd y Berwyn uwchben Llanarmon Dyffryn Ceiriog. Mae yna sawl cysylltiad Arthuraidd ym mryniau Clwyd hefyd megis y bryngaer ar ben Moel Arthur ac yn ôl traddodiad fe gladdwyd Caledfwlch, ei gleddyf enwog, dan garreg ar ben y bryn cyfagos Pen y Cloddiau.\nMae cerdd or 13eg ganrif yn sôn am un o frwydrau Arthur ar y bryn agosaf at Foel Famau sef Moel Fenlli, cartref unben creulon o'r enw Benlli a roddwyd ar dân ar gais Sant Germanus.\nMae ardal Llangollen hefyd yn frith o gyfeiriadau at Arthur megis Craig Arthur, y graig fwyaf yn nyffryn Eglywseg, Croes Gwynhwyfar sy'n cyfeirio efallai at ei wraig sef merch Ogrfan Gawr oedd yn byw yn y bryngaer ger Hen Groesoswallt.\nFe ddywedid un tro i'r Greal Sanctaidd gael ei gladdu yng nghastell Dinas Bran uwchben tref Llangollen ac mae rhai'n honni ei fod yno o hyd mewn ogof yn ddwfn dan y castell.\nYn ôl llawer claddwyd Arthur yn Afallon neu Avalon ond cyfeirir mewn sawl testun at Afallwch ac yn Rhosesmor mae yna fryngaer o'r enw Caerafallwch. Felly, oes cysylltiad yma?\nRoedd Arthur yn Frenin cofiadwy am nifer o resymau. Ef oedd y ffigwr mawr yn y frwydr rhwng y Prydeiniaid a'r Sacsoniaid. Cred rhai ei fod yn perthyn i'r traddodiad Rhufeinig, gan fod gan y Rhufeiniaid swyddog -y ' Dux Britanniarum' (Dug Prydain) - arweinydd y wlad oedd wedi ei benni gan y Rhufeiniaid i warchod eu tir Prydeinig.\nMae yna lu o leoedd ym Mhrydain yn coffau Arthur sy'n awgrymu ei fod yn dal swydd fel Dug Prydain. Cafodd ei lwyddiant mwyaf yn 496 AD yn Mons Badonicus, safle yn Sussex neu ger Bath. Fe wnaeth y fuddugoliaeth lwyddo i atal y Sacsoniaid am agos i hanner canrif. Ymerawdwr neu Frenin?\nThe Lady of Shallott-William Waterhouse\nMae'n llai eglur os oedd Arthur yn frenin neu'n ryfelwr. Credwyd ei fod yn arweinydd y nerthoedd Brythonig a chafodd ei ladd yn dilyn brwydr Camlann tua 515.\nYn llawysgrifau Cymreig am Arthur, mae e byth yn cael ei adnabod fel 'Brenin'. Mae'n cael ei adnabod fel 'ameraudur' (neu ymerawdwr). Mae yna gonsensws nawr ei fod yn Arweinydd Rhufeinig-Prydeinig yn amddiffyn Cymru rhag yr Eingl-Sacsoniaid yn y 5g diweddar neu'r 6g cynnar.\nMae mytholeg Arthur yn gyfoethog iawn. Mae yna hanesion ei fod wedi tynnu cleddyf o garreg o'r enw 'Caliburn' o garreg. Mae un fersiwn o'r chwedl yn son fod y gleddyf wedi ei chreu yn Afallon o garreg o Avebury neu Stonehenge. Pwy bynnag oedd yn llwyddo i dynnu'r gleddyf o'r garreg oedd gwir Brenin Prydain. Coronwyd Arthur yng Nghaerleon medd y chwedl hon. Mewn fersiwn arall, arweiniodd y Brenin Ambrosius Aurelianus frwydr yn erbyn y Sacsoniaid ar fryn Badon. Lladdwyd Aurelianus a chafodd ei nai, Arthur, reolaeth o'r frwydr gan ei hennill. Achubwyd Arthur gan hud a lledrith y Dewin Myrddin, (o Gaerfyrddin medd chwedlau Cymru). Yna cafodd Arthur gleddyf newydd, yr 'Excalibur' enwog a gwain wrth Niumue, y Ferch yn y Llyn yn Afallon. Roedd y gwain yn hudol ac rhoi pwer anfeidrol i Arthur dim ond iddo ei gadw amdano. Camelot a'r Bwrdd Crwn\nRoedd gan Arthur dair hanner chwaer, oedd, meddai'r chwedlau, yn meddu ar bwerau hudol. Syrthiodd Arthur mewn cariad gydag un ohonynt, heb wybod ei bod yn hanner chwaer iddo. Cafodd y ddau fab, Mordred, ac roedd Arthur yn gandryll pan wnaeth e ddarganfod hyn. Gorchmynodd i bob baban gwrywaidd a anwyd ar yr un diwrnod i gael eu tywys i Gaerleon. Cafodd y babanod eu rhoi ar long a'u tywys allan i'r môr yn y chwedl. Drylliwyd y llong yn erbyn y creigiau ond fe wnaeth dyn achub Mordred a rhoi cartref iddo. Dychwelodd Mordred i'r llys yn ddiweddarach a chafodd ei dderbyn gan ei dad.\nWedyn syrthiodd Arthur am fenyw arall, Gwenhwyfar (Guinevere), merch Maelienydd yn Ne-Ddwyrain Cymru. Roedd gwaddol Gwenhwyfar yn cynnwys y 'Bwrdd Crwn' (Round Table) byd enwog a nifer o farchogion. Sefydlodd Arthur ei lys yn Camelot. Mae yna amwysedd am leoliad 'Camelot'. Credai'r Clerig enwog Gruffudd ap Arthur, y Sieffre o Fynwy, (Geoffrey of Monmouth), taw Caerleon oedd gwir lys Arthur. Ysgrifennodd Gruffudd yr 'Historia Regum Britanniae' enwog yn y 12g oedd yn disgrifio llys Arthur ac yn hawlio taw Caerleon oedd y gwir leoliad.\nFodd bynnag, roedd Camelot yn enwog am ei athronyddiaeth o gyfiawnder a thegwch. Doedd yr un marchog yn 'well' na'r llall. Roedd y Bwrdd Crwn yn symbol o gyfiawnder gan nad oedd un marchog yn medru eistedd ar 'ben' y bwrdd oherwydd ei siap crwn. Un rheol wrth y bwrdd oedd nad oedd hawl gan neb i ddechrau bwyta nes iddynt adrodd stori am antur mentrus. Cysgod dros Camelot\nDraw dros y don mae bro dirion nad ery cwyn yn ei thir, ac yno ni thery na haint na henaint fyth mo'r rhai hynny a ddêl i'w phur...\nAfallon T.Gwynn Jones\nDywed hefyd i'r marchogion drefnu cwest am y Greal Sanctaidd (Holy Grail), Cwpan Cymun enwog o Swper Olaf Crist, a oedd medd yr hanes wedi dalu gwaed Iesu.\nOnd daeth cysgod dros Camelot wrth i Gwenhwyfar fradychu Arthur gyda'r marchog arwrol, Syr Lancelot. Mae mab Arthur, Mordred, sydd bellach yn ddyn ifanc yn dod o hyd i Gwenhwyfar a Lancelot ym mreichiau ei gilydd ac yn rhannu'r newyddion gyda'i dad. Mae Arthur yn mynnu bywyd Gwenhwyfar ond ar y funud olaf mae Lancelot yn ei hachub. Mae Arthur yn eu cwrso i Ffrainc a thra bod ei dad i ffwrdd, mae Mordred yn cipio gorsedd ei dad.\nMae hyn yn arwain at Frwydr Camlann sy'n digwydd tua 537. Pan ddaw'r frwydr i ben, dim ond Mordred, Arthur a Syr Bedivere sy'n goroesi. Mae'r tad a'r mab yn ymladd nes i Mordred gael ei drywanu i farwolaeth ac mae Arthur hefyd wedi dioddef ergyd farwol. Gofynna Arthur i Syr Bedivere i daflu ei gleddyf Excalibur i mewn i lyn. Yna mae'r Brenin yn cael ei dywys mewn llong i ynys Afallon mewn llyn lle mae'r merched hud yn barod i'w dywys i ogof lle mae'n dal i gysgu hyd heddiw, yn aros am yr alwad i ddychwelyd i'w wlad. Yn y 19g cafwyd adfywiad yn y diddordeb yn Chwedlau Arthur gyda barddoniaeth fel 'Idylls of the King' gan Tennyson a 'The Defence of Guinevere' gan William Morris yn poblogeiddio'r straeon. Wrth gwrs cyhoeddwyd y gyfrol fythol enwog, Sir Thomas Malory 'Le Morte d'Arthur' yn 1486 oedd yn ysbrydoliaeth i artistiaid a lleonorion y 19g. Creodd artistiaid y cyfnod 'Pre-Raphaelite' luniau pwerus o Chwedl Arthur, fel Rossetti a'r 'Lady of Shallott' byd-enwog gan John William Waterhouse wnaeth gadw'r stori'n fyw hyd heddiw.\nDoes dim rhyfedd felly bod hanes Arthur wedi swyno'r dychymyg dros y canrifoedd. Cariad, brad, y Camelot rhamantaidd ac oes arwrol a fu. Mae ffilmiau a llyfrau di-ri wedi eu cynhyrchu am y stori. Ac yn wir bydd stori Arthur yn dal i'n hudo am ganrifoedd lawer i ddod.\nDiolch i'r awdur Scott Lloyd, cyd-awdur y gyfrol, 'The Keys to Avalon' am gyfrannu i'r erthygl hon ag ymddangosodd ar ffurf llai ar wefan 'BBC Lleol' yn wreiddiol.\nHanes y Cymry cynnar\nTlysau Rhufeinig Caerleon\nStraeon Myrddin ar BBC Bywyd\nStori Derwen Myrddin\nHanes Gogledd Ddwyrain Cymru


Senedd Ieuenctid Cymru yn pleidleisio i flaenoriaethu Cymorth Iechyd Meddwl ac Emosiynol\nHeddiw, pleidleisiodd Senedd Ieuenctid cyntaf Cymru i ddewis y canlynol fel eu prif themâu dros y ddwy flynedd nesaf: iechyd meddwl ac emosiynol, sbwriel a gwastraff plastig a sgiliau bywyd yn y cwricwlwm.\nMewn pleidlais hanesyddol fe nododd y corff - a etholwyd yn ddemocrataidd a sy'n cynrychioli pob person ifanc yng Nghymru - yr hyn mae'n gobeithio ei gyflawni dros y ddwy flynedd nesaf.\nCyfarfu'r 60 Aelod yn Siambr y Senedd ddydd Sadwrn 23 Chwefror ar gyfer cyfarfod cyntaf erioed Senedd Ieuenctid Cymru, gan eistedd yn y seddi sydd fel rheol yn seddi i Aelodau Cynulliad Cenedlaethol Cymru.\nCadeiriodd Llywydd Cynulliad Cenedlaethol Cymru, Elin Jones AC, y trafodaethau ac fe gafodd pob Aelod o Senedd Ieuenctid Cymru gyfle i gyflwyno araith agoriadol am y pynciau sydd bwysicaf iddynt. Roedd rhain yn cynnwys yr iaith Gymraeg a diwylliant, cymorth i bobl ifanc agored i niwed, sgiliau bywyd yn y cwricwlwm, troseddau casineb, cydraddoldeb a hawliau a gwastraff plastic. Yn ystod y sesiwn fe gyfeiriodd yr aelodau at eu profiadau personol yn ogystal â rhai eu cyfoedion, ffrindiau a theulu.\n"Rydych chi’n bobl ifanc anhygoel. Rydych wedi trafod eich pynciau gydag angerdd - ac fe deimlais yr angerdd hwnnw yn y Siambr heddiw."\n- Elin Jones AC, Llywydd - Cynulliad Cenedlaethol Cymru.\nYn ystod y sesiwn, trafododd Senedd Ieuenctid Cymru ganlyniadau arolwg cenedlaethol o filoedd o bobl ifanc ledled Cymru ar yr hyn dylai’r Senedd Ieuenctid flaenoriaethu hefyd.\nWrth annerch aelodau SIC, dywedodd y Llywydd, Elin Jones AC:\n“Rydych chi’n bobl ifanc anhygoel. Mae’n fraint i gael fy nghynrychioli gennych chi. Rydych wedi trafod eich pynciau gydag angerdd - ac fe deimlais yr angerdd hwnnw yn y Siambr heddiw. Rydych wedi adfywio fy ffydd a’m gobaith mewn democratiaeth Gymreig."\nSiaradodd Arianwen Fox-James, Aelod SIC dros Frycheiniog a Sir Faesyfed, yn ystod y sesiwn ar gymorth iechyd emosiynol ac iechyd meddwl y pleidleisiodd 41 o Aelodau Senedd Ieuenctid Cymru drosto. Dywedodd:\n“Fe fydd pawb yn yr ystafell hon yn ymrafael gydag hyder ar rhyw bwynt yn eu bywydau ond mae gan bawb yma nod cyffredin o sichrau ein bod ni gyd yn cael ein gwerthfawrogi a chydnabod.\nMae pobl yn eu harddegau ym mhobman yn teimlo'n unig ac nid oes ganddynt unrhyw le i droi. Os mai hunanladdiad yw un o brif achosion marwolaeth pam nad ydym yn cefnogi pobl ifanc?”\nYn ystod y penwythnos, clywodd Aelodau Senedd Ieuenctid Cymru gan Huw Stephens, DJ Radio 1 wrth iddo arwain sesiwn ar greu argraff, cafwyd sesiynau torri'r iâ er mwyn dod i adnabod yr aelodau eraill yn well a deall mwy am eu gobeithion a’u pryderon.\nBydd yr aelodau'n cynnal sesiynau grŵp llai i drafod eu blaenoriaethau dros y misoedd nesaf ac yn ymgynghori â phobl ifanc yn eu hetholaethau a'u sefydliadau partner.\nBydd Senedd Ieuenctid Cymru yn cyfarfod eto ym mis Hydref.\nSenedd Ieuenctid Cymru.\nRydym yn ffordd gwbl newydd i ti allu dweud dy ddweud ar y pethau sy’n bwysig i ti yng Nghymru..


Partneriaethau cymunedol | Transport for Wales\nMae Trafnidiaeth Cymru yn sefydliad ifanc sy’n datblygu ac ar daith gyffrous. Rydym yn tyfu ac yn ceisio gwella’r ffordd rydym yn ymgysylltu â’n cwsmeriaid, rhanddeiliaid, y cyhoedd a chymunedau lleol\nMae Trafnidiaeth Cymru yn sefydliad ifanc sy’n datblygu ac ar daith gyffrous. Rydym yn tyfu ac yn ceisio gwella’r ffordd rydym yn ymgysylltu â’n cwsmeriaid, rhanddeiliaid, y cyhoedd a chymunedau lleol. Rydym eisiau i’n cwsmeriaid, rhanddeiliaid, y cyhoedd a chymunedau lleol fod yn rhan o’r daith hon, felly fe’ch anogwn i gysylltu ac ymgysylltu â nhw.\nBydd ein Rheolwyr Rhanddeiliaid Rhanbarthol sydd newydd eu penodi yn arwain a rheoli cysylltiadau lleol gyda’r nod o ddod o hyd i ffyrdd o gynyddu effaith ein gwaith a deall anghenion pobl leol yn well i ddod â’r rheilffyrdd yn nes at gymunedau.\nRydym wrthi hefyd yn sefydlu Bwrdd Cymuned a Rhanddeiliaid Cymru a’r Gororau, ynghyd â phedwar is-grŵp – fforymau cymuned a rhanddeiliaid rhanbarthol – gydag aelodaeth amrywiol yn cynnwys Llywodraeth Cymru, Network Rail, Heddlu Trafnidiaeth Prydain, awdurdodau lleol, grwpiau busnes ac ati. Bydd y Bwrdd a’i is-grwpiau yn gwella’r cydweithredu rhwng rhanddeiliaid, gan greu’r cyfle i drafod ein perfformiad a’n cynnydd, ynghyd â darparu adborth gwerthfawr a fydd yn ein galluogi i barhau i wella a llywio ein cynlluniau.\nYn ystod ein gwaith i weddnewid trafnidiaeth ledled Cymru a’r Gororau, rydym wedi rhoi ffocws clir ar weithio gyda’n cymunedau i adeiladu rheilffyrdd sy’n addas i’r dyfodol, ac wedi diffinio hyn yn ein Strategaeth Rheilffyrdd Cymunedol. Rydym yn buddsoddi’n gryf mewn rheilffyrdd cymunedol, a byddwn yn:\nMwy na dyblu nifer y Partneriaethau Rheilffyrdd Cymunedol (CRPs) i gwmpasu’r rhwydwaith cyfan. Byddwn hefyd yn ehangu ein cynllun mabwysiadu gorsafoedd i gwmpasu 90% o’n gorsafoedd dros y pedair blynedd nesaf.\nDarparu cronfeydd sylweddol yn flynyddol (dros £660,000 y flwyddyn erbyn 2021-22 wedi’i rannu rhwng pob partneriaeth) ar gyfer CRPs i hyrwyddo ac annog y defnydd o reilffyrdd yn eu cymunedau.\nCyflogi hyd at 22 o lysgenhadon cymunedol a fydd yn gweithio gyda sefydliadau gwirfoddol, ysgolion a byrddau iechyd lleol i’n galluogi ni i ddatblygu cysylltiadau agosach â rhanddeiliaid lleol.\nCyflwyno dwy swydd farchnata newydd i weithio gyda CRPs i’w helpu i ddatblygu a darparu cynlluniau marchnata penodol.\nYmgysylltu â sefydliadau twristiaeth rhanbarthol i ddatblygu strategaeth rheilffyrdd a thwristiaeth integredig yn unol â strategaeth “Ffordd Cymru” Croeso Cymru.\nBuddsoddi i wella amgylcheddau gorsafoedd, gan gynnwys gweddnewid hyd at 40 o safleoedd i fod yn gyfleusterau cymunedol cyfoes. Byddwn yn ymgynghori â chymunedau a rhanddeiliaid lleol i ddeall eu barn am sut i wneud y defnydd gorau o’r gofod hwn. Byddwn hefyd yn annog busnesau lleol bach i ddefnyddio gofod segur mewn gorsafoedd i hyrwyddo gwasanaethau a chynhyrchion lleol.


Rysáit saws tomato marinara syml - Vegan a heb glwten\nBwyd Americanaidd Ryseitiau Tomatos Ryseitiau Llysiau Rhoddion a Sawsiau Ryseitiau i Ddechreuwyr\nNid oes rhaid i goginio llysieuol cartref neu lysieuol fod yn gymhleth er mwyn bod yn flasus, a ryseitiau fel y saws tomato marinara syml hwn yw'r prawf. Weithiau, y ryseitiau symlaf yw'r gorau.\nWedi'i wneud gyda basil ffres, tomatos tun a ychydig o olew olewydd a halen y môr, dyma un o'r ffyrdd cyflymaf a hawsaf o wneud saws marinara blasus cartref sydd, wrth gwrs, yn llysieuol a llysieuol, yn ogystal â heb glwten a cholesterol di-dâl.\nPârwch y saws tomato cartref hwn hawdd gydag unrhyw fath o pasta, ei ddefnyddio yn eich lasagna llysieuol , neu ychwanegu lle cig llysieuol i wneud bolognese llysieuol, neu ei ddefnyddio mewn unrhyw rysáit sy'n galw am saws tomato, fel y pasta pobi llysieuol hwn neu'r dysgl eggplant hwn wedi'i bakio a'i bara . Mwynhewch!\n1/4 cwpan olew olewydd (o ansawdd da)\n1/2 nionyn (wedi'i dorri)\n2-3 ewin garlleg (wedi'i glustio)\nGall 1 (28-uns) tomatos (wedi'i falu neu ei fagu)\n1/2 cwp. halen môr (neu halen kosher)\n1/4 llwy fwrdd. pupur du ffres\n1/2 cwpan basil ffres, wedi'i dorri'n rhubanau (chiffonade)\nMewn sgilet fawr neu sosban, gwreswch olew olewydd ac yna sautee y winwns a'r garlleg am ychydig funudau, tan feddal.\nYchwanegwch y tomatos, a thymor yn dda gyda halen a phupur ac yn caniatáu i fudferwi am 10 i 15 munud.\nTynnwch y sosban o'r gwres a'i droi yn y basil ychydig cyn ei weini.\nDiwygiadau rysáit: Wrth wneud saws marinara cartref, mae croeso i chi ychwanegu ychydig o dreswyliadau, llysiau neu unrhyw beth yr hoffech ei gael.\nMae opsiynau cwpl yn gyffredin mewn sawsiau marinara cartref? Cyffwrdd o siwgr tra'n diflannu, llwy de 1/2 neu fwy o oregano, criben finiog o finegr balsamig, sblash gwin gwyn neu bywliad hael o frogion pupur coch. Opsiwn arall i ychwanegu llawer o flas yw ychwanegu dail bae neu un i ddau i'r tomatos tra maen nhw'n diflannu; dim ond gwnewch yn siŵr eu bod yn cael gwared arnynt cyn eu gwasanaethu.\nTip arall ? Os ydych chi eisiau cuddio mewn rhai llysiau heb i'ch teulu wybod, ychwanegu rhai moron wedi'u gratio, blodfresych wedi'u rhisio neu zucchini wedi'u gratio tra bod eich saws marinara yn syfrdanu. Byddant yn debygol na fyddant byth yn sylwi arnoch!\nMeatloaf Home-Style Gyda Glaze Barbeciw


Sut i ddweud eich gweld chi yn Almaeneg\nSut i ddweud eich gweld chi yn Almaeneg, beth mae'n ei olygu i'ch gweld chi yn Almaeneg? Sut ydych chi'n dweud eich gweld chi mewn ymadroddion Almaeneg? Annwyl ffrindiau, yn yr erthygl hon, byddwn yn siarad am ymadroddion hwyl fawr Almaeneg. Yn ein herthyglau blaenorol, buom yn siarad am ymadroddion Almaeneg a ddefnyddir ym mywyd beunyddiol. Os dymunwch, gallwch gyrraedd ein herthyglau trwy glicio ar y dolenni ar ddiwedd yr erthygl.\nYn yr erthygl hon, byddwn yn siarad am y gair sy'n eich gweld chi yn Almaeneg. Yn Almaeneg, defnyddir brawddegau fel ffarwelio, gwelwch chi yn nes ymlaen, hwyl fawr, fel a ganlyn mewn sgyrsiau dyddiol.


Newyddion - Elusen yn rhoi cyfle i siaradwyr ysbrydoli disgyblion\nDiweddarwyd 13:58 Elusen yn rhoi cyfle i siaradwyr ysbrydoli disgyblion\nEhangu gorwelion a chodi gobeithion pobl ifanc yw bwriad elusen newydd, Siaradwyr i Ysgolion. Syniad Golygydd Busnes y BBC, Robert Peston, yw'r elusen.\nYr wythnos hon mae'n cael ei lansio yng Nghymru wrth i siaradwyr cyhoeddus annerch ysgolion.\nCafodd ei sefydlu flwyddyn yn ôl yn Lloegr.\nMae'r siaradwyr o gefndiroedd amrywiol, o fyd busnes, cyfryngau, diwylliant, gwleidyddiaeth a bywyd academaidd.\nDywedodd Mr Peston y dylai disgyblion ysgolion a cholegau mewn ardaloedd difreintiedig gael clywed siaradwyr ysbrydoledig fel y rhai sy'n mynd i ysgolion preswyl.\nParhau gyda'r brif stori\tRHAI O'R SIARADWYR YNG NGHYMRU:\nHuw Edwards (cyflwynydd newyddion & gohebydd y BBC); Henry Engelhardt (Prif Weithredwr Grwp Admiral), Andrew Green (Prif Weithredwr Llyfrgell Genedlaethol Cymru), Efa Gruffudd Jones (Prif Weithredwr Urdd Gobaith Cymru), Yr Athro John Hughes (Is-Ganghellor Prifysgol Bangor), Ian Jones (Prif weithredwr S4C), Leighton Andrews (Gweinidog Addysg a Sgiliau), Cynog Dafis (Cyn AS & AC Plaid Cymru), Andrew RT Davies (Arweinydd y Ceidwadwyr), Carwyn Jones (Prif Weinidog Cymru), Rhodri Morgan (cyn-Brif Weinidog Cymru) a Kirsty Williams (Arweinydd Y Democratiaid Rhyddfrdol Cymreig).\n"Mae ein dyfodol ffyniannus i raddau yn dibynnu ar godi dyheadau pobl ifanc ac mae clywed siaradwyr gwych yn rhan o hyn," meddai Mr Peston.\n"Imi, mae'n gyffrous fod cymaint o siaradwyr da'n cymryd rhan yn y lawnsiad Cymreig."\nUn o'r siaradwyr ydi'r gwleidydd Cynog Dafis, cyn AS a AC Plaid Cymru.\n"Braint yw cael bod yn rhan o fenter Siaradwyr i Ysgolion yng Nghymru lle y mae ein hysgolion gwladwriaethol yn darparu addysg i fwyafrif disgyblion ac yn ymrwymedig i'r syniad cyfun," meddai.\n"Mae'n hollbwysig fod pobl ifanc yn cael eu hysgogi i wybod mwy am faterion pwysig y dydd a bydd Siaradwyr i Ysgolion yn cyfrannu at y broses."\nSiaradwyr i Ysgolion (Saesneg)


Casgliad Cymdeithas Ddrama Cymru | CBCDC\nCymdeithas Ddrama Cymru (CDdC) oedd cartref i gasgliad benthyca mwyaf o sgriptiau Saesneg yn y DU. Yn 2014, trosglwyddodd y casgliad o destunau dramâu i Lyfrgell CBCDC ac mae bellach ar gael i’w logi i unigolion a grwpiau.\nManylion cyswllt ar gyfer aelodaeth ac ymholiadau llogi\nFfôn: 029 2039 1331\nEr bod yna un unigolyn fel arfer yn ymdrin â cheisiadau CDdC, gallwch siarad ag unrhyw un yn nhîm y Llyfrgell a bydd pawb yn hapus i helpu.\nDylai aelod staff fod ar gael rhwng 9am a 5pm, o ddydd Llun i ddydd Gwener gydol y flwyddyn, i ymdrin ag ymholiadau. Gweler y manylion llawn ar gyfer ein hamseroedd agor ac unrhyw amrywiadau.\nAelodaeth a chostau llogi\nMae tanysgrifiad aelodaeth flynyddol yn daladwy gan unigolion a grwpiau sydd am logi testunau drama o gasgliad CDdC.\nDalier sylw: mae aelodaeth y llyfrgell llogi yn gwbl ar wahân i unrhyw daliadau a wneir yn uniongyrchol i CDdC ac maen nhw’n gysylltiedig â chost CBCDC i ddarparu copïau benthyg o gasgliad CDdC.\nMae gan aelodau’r llyfrgell logi yr hawl i logi hyd at 10 teitl (sgriptiau drama sengl neu setiau) ar unrhyw adeg. Mae ffioedd llogi a chostau post yn daladwy ar bob eitem a fenthycir.\nMae manylion llawn am aelodaeth gyfredol a chostau llogi wedi’u rhestru yn nogfen y Aelodaeth ar gyfer casgliad CDdC.\nI ddod yn aelod, a fyddech cystal â llenwi’r ffurflen aelodaeth a’i dychwelyd atom drwy’r post neu mewn e-bost.\nBeth sydd yng nghasgliad CDdC?\nMae’r casgliad yn cynnwys miloedd o ddramâu, gyda phwyslais ar setiau. Rydym wedi bod yn rhestru a threfnu’r casgliad yn raddol ac erbyn hyn rydym wedi ychwanegu 2500 a mwy o deitlau i’n catalog ar-lein. Dewiswch ‘Cymdeithas Ddrama Cymru’ o’r ddewislen a theipio eich termau chwilio yn y blwch. Fodd bynnag, os nad yw’r hyn rydych yn chwilio amdano yn ymddangos yn y canlyniadau chwilio, cysylltwch â ni fel y gallwn wirio a rhoi gwybod i chi a yw’n rhan o’n casgliad, gan mai rhan fach o’r casgliad cyfan yw hon.\nEr y gellir archebu dros y ffôn, gofynnwn lle bynnag y bo’n bosibl i chi ddefnyddio ein ffurflen archebu i anfon eich ceisiadau drwy’r post neu drwy e-bost. Fe’ch cynghorir i wneud cais am ddrama o leiaf wythnos ymlaen llaw, er mwyn rhoi amser i ni chwilio amdano, ei chasglu a’i phostio. Gallwn wneud hyn yn gyflymach yn aml iawn, ond tîm bach sydd yma ydym ac yn cynnal y gwasanaeth yn ogystal â gweithio yn y Llyfrgell, felly gall salwch neu wyliau staff achosi oedi.